recursal/SuperWikiNEXT-32B huggingface dataset:
搵緊第二樣意思嘅話，請睇〈**康定情歌 (搞清楚)**〉。

康定
《**康定情歌**》係中國西南康區民謠，用詞清新婉柔，歌詞內有藏詞「溜溜調」。

歷史
--

1946年（民國35年）5月，福建人吳文季喺渝游學，朋友推薦佢做甘孜國軍音樂教官。佢藉住呢個機會收集當地成200幾隻民歌，其中有一首歌名叫《跑馬溜溜的山上》，就改編做《康定情歌》，喺當時西康省會康定到改名。

1947年（民國36年），江定仙用譜伴奏。喻宜萱喺中國首演，並將隻歌演奏傳到巴黎。

歌詞
--

跑馬溜溜的山上，一朵溜溜的雲喲。
端端溜溜的照在，康定溜溜的城喲。
月亮彎彎，康定溜溜的城喲！

李家溜溜的大姐，人才溜溜的好喲。
張家溜溜的大哥，看上溜溜的她喲。
月亮彎彎，看上溜溜的她喲！

一來溜溜的看上，人才溜溜的好喲。
二來溜溜的看上，會當溜溜的家喲。
月亮彎彎，會當溜溜的家喲！

世間溜溜的女子，任我溜溜的愛喲。
世間溜溜的男子，任你溜溜的求喲。
月亮彎彎，任你溜溜的求喲！

關於跑馬山
-----

跑馬山
康定情歌入面提到嘅「跑馬溜溜的山」，好多人認為可能係一座好大嘅山脈，實際情況並唔係咁樣。官方認為嘅跑馬山而家喺中國四川甘孜州康定縣城邊緣，實際上只係一座好細嘅山包，並唔係想象嘅綿延不絕嘅山脈。

康定依家係一個小縣城，係傳統嘅「人區」，有出名嘅公主橋同將軍橋，往上走可以遙想當年文成公主同聖主松贊干布相遇行禮嘅情景：流水千年，呢份情仲喺到。跑馬山有凸起嘅獨峰，四季有風，喺頂部可以鳥瞰大部分縣城。

翻唱
--

* 張惠妹
* 譚維維，喺湖南衛視《我是歌手3》第九期演唱，並攞到嗰集觀眾票選第一名

參考
--

1. ↑  〈張惠妹 A-Mei - 康定情歌 官方MV (Official Music Video)〉. Youtube. 2012-02-29. 喺2020-10-07搵到.
2. ↑  〈谭维维改编《康定情歌》歌手再夺冠〉. 新浪網. 2015-02-28. 喺2020-10-07搵到.

出面網頁
----

* 福建隆重紀念《康定情歌》作者吳文季誕辰90周年
**天河城**（粵拼：tin1 ho4 sing4；英文：**TEEMALL**）係廣州市嘅一間大規模嘅現代綜合商務體，係有夾買嘢、食嘢、娛樂、休閒同商務等功能比較齊全。地址喺天河區嘅天河路南邊；體育西路嘅東邊；天宏廣場嘅西邊；及天河南一路嘅北邊嗰度。呢間商場喺廣州入面係出嗮名嘅。因為佢既係中國大陸度最早開業嘅大型購物中心，又係之前俾人話過係「中國第一商城」，重更加係天河城商圈入面，最緊要嘅一部分，甚至係世界第一人流商場都有（從2005年開始，呢間商場嘅人流量去到120000000人次）。

性質
--

* 樓層數：10層
地面×7　地下×3
0樓到7樓係商業經營場地
-2樓到-1樓係停車場
* 建築面積：差唔多16萬平方米
商業場地建築面積：差唔多11萬平方米
喺商場嘅樓上，重有45層樓嘅寫字樓同埋粵海天河城大廈響度。

史
-

天河城喺1992年8月18號奠基，1992年11月18號就開始喐手起，一直到1996年2月9號先至起好，重喺嗰年8月18號正式開業。嚟到2004年5月1號嘅五一黃金周，天河城嘅日客流量去到810000人次，甚至喺2004年10月1號嘅十一黃金周第一日去到830000人次都有不過喺2005年12月就搞第二次裝修，而天夢宮同好多間租户喺重新裝修之後先至重新開檔。天河城嘅商舖出租率，喺1999年之後就幾乎去到100%。

2011年4月27號上晝10點到，露台嘅冷卻塔就發生火燭，冇人傷亡。而火燭喺朝早10點25分整熄咗。

入面嘅設施
-----

天河城嘅夜景
天河城嘅南門，體育西路站嘅C出入口附近。
### 0樓

有日資連鎖零售集團——吉之島，喺1996年就殺到天河城，佢重係中國大陸第一間分店，入面重有百貨商場同超市、便利店同自助銀行響度。地鐵嘅體育西路站C出入口就喺呢度附近。

### 1樓

主要係時裝、皮具皮鞋、精品、名表、化妝品、銀行、休閒飲品、美容中心同屈臣氏，同埋大批國際入面比較出名嘅品牌。

### 2樓

* 東南塔樓：天河城百貨男裝部
* 北樓：飲品檔仙蹤林
* 西南塔樓：有名流美髮中心
* 中庭：有好多間銀行櫃員機
* 凈低嗰啲都係時裝同精品嘅商舖。

其中，香港個人護理零售商——萬寧嘅第一間廣州分店，喺2004年10月嗰陣開業。

### 3樓

主要係天河城百貨，入面賣黃金首飾、皮具鞋類、女裝、鐘錶同化妝品；重整咗眼鏡、精品、藥房同時裝零售、休閒飲品嘅區域。

### 4樓

主要有數碼園同通訊器材城，入面賣各種電子產品，包括移動電話、電腦同配件、掌上遊戲裝置同音響設備等。

* 東南塔樓：天河城百貨嘅電器、傢俱用品嘅經營場地同埋超市部門嘅場地。

喺2003年開始 ，飛揚影城就喺呢度搞咗5個放映廳嘅電影院響度。

### 5樓

有天河城百貨嘅體育用品舖、親子樂園同休閒館。重有玩具、書店、家居精品、音像製品同美容美甲等零售商舖。

### 6樓

有遊樂場同美食坊。入面包括咗22個風味同900個座位嘅飲食場地。其中，入面比較出名嘅城市英雄就喺呢度經營，佢係一間連鎖經營嘅動漫遊戲場所。

### 7樓

有好多間大型餐廳，而天河城百貨嘅名牌折扣檔就喺呢度出現

* 1樓嘅東北走廊1樓嘅東北走廊
* 1樓嘅中庭品牌專賣店1樓嘅中庭品牌專賣店
* 2樓嘅天河城百貨2樓嘅天河城百貨
* 4樓嘅飛揚影院4樓嘅飛揚影院
* 6樓嘅美食坊6樓嘅美食坊

分店
--

而家天河城（計埋全資子公司——天河城百貨）一共開咗6間分店，其中5間喺度開緊，1間已經執咗笠。佢嘅主要分店：

* 天河城百貨（北京路店）
* 天河城百貨（奧體店）
* 天河城百貨（萬博中心店）
* 天河城百貨（白雲新城店）
* 天河城百貨（萬博店）
* ~~天河城百貨（虎門店）~~

所謂「天河城效應」
---------

天河城嘅超多人流。喺節假日嗰陣，有好多遊客成日嚟天河城嗰度。
由於佢係中國大陸入邊最早嘅購物中心，加上佢日日都有好多客流響度，所以就搞出咗「天河城效應」嘅嘢。而「天河城效應」唔單止喺成個廣東省，甚至喺全中國大陸都出嗮名。就喺名氣嚟講，佢最大。而家係成個廣州入面，現代嘅商業標誌品牌，有好多市民同旅客買嘢都知呢度有間噉嘅商場響度。而喺體育西路同天河路附近商圈都發展得好快，所以有好多間購物中心、食肆同娛樂設施出嗮嚟，就喺業界嚟講，出現咗「天河城商圈」嘅嘢。

附近嘅商場
-----

* 正佳廣場
* 廣州百貨大廈（中怡店）
* 維多利廣場
* 天宏廣場
* 廣州購書中心

附近嘅交通
-----

* 地鐵
1號綫3號綫：體育西路站
APM：天河南站
* BRT：
體育中心站
* 巴士：
體育中心站、體育西路站

睇埋
--

* 天河城廣場
* 天津天河城
* 5號停機坪購物中心
* 番禺萬博中心

出面網頁
----

* 天河城 百度百科
* 天河城网
* 天河城 中国廣州旅游资讯网
* 【广州名片·商业圈地】 第073期 天河商圈 新广州的时尚中心 廣州圖書館
* 介绍- 广州天河城广场- 商场 Neeu优网|奢侈品新媒体

註
-

|  |  |
| --- | --- |
|  | 維基同享有多媒體嘅嘢：**Teemall** |

1. ↑  〈中国最早购物中心天河城成广东最大收银机〉. 第一财经日报. 2005-09-09. 原著喺2016-03-05歸檔. 喺2015-01-07搵到.
2. 1 2 3  〈MALL战略再造天河城〉. 《中国经济周刊》. 原著喺2008-05-01歸檔. 喺2008-10-11搵到.
3. ↑  〈天河城空调冷却塔爆炸起火 同日还有两宗火警〉. 羊城晚报. 2011-04-28. 原著喺2011-04-30歸檔. 喺2015-01-07搵到.
4. ↑  〈广州天河城打造MALL战略神话〉. 《中国商报》. 原著喺2008-09-07歸檔. 喺2008-10-12搵到.
5. ↑  〈继天河城等商圈后 "第四商圈"短期仍难形成〉. 《信息时报》. 喺2008-10-12搵到.`{{cite web}}`: CS1 maint: url-status (link)

| * 睇
* 傾
* 改
廣州步行街 |
| --- |
| 
* 上下九
* 北京路
* 天河南

 |
座標: 24°21′47″N 123°44′47″E﻿ / ﻿24.36306°N 123.74639°E﻿ / 24.36306; 123.74639

八重山地圖
**八重山**（粵讀：baat3 cung4 saan1；琉球文：**山**（ヤマ yama），八重山話：**石垣**（イシカキ ishikaki）；日文：**八重山列島** / **八重山諸島**（やえやまれっとう / やえやましょとう Yaeyama marettō / Yaeyama shotō）），有時會喺後面加多箇詞做**八重山群島**，係日本沖繩縣嘅一處群島。呢度係離日本本土大島最遠嘅地方，日本最西嘅有人島與那國島、最南嘅有人島波照間島喺齊呢度。

呢處群島原本係琉球群島南邊嘅火山島。行政上，呢箇群島屬八重山郡，除咗石垣島之外。（此外日本宣稱釣魚臺列嶼歸入八重山嘅石垣市管轄）

名
-

1719年出版嘅《中山傳信錄》記載「八重山，一名**北木山**，土名**彜師加紀**，又名**爺馬**」。當時重好興用漢字寫音而非用假名，所謂「彜師加紀」，對應嘅日文音係いしかき（ishikaki），係八重山當地嘅琉球方言對本地嘅稱呼，琉球漢字寫法係「石垣」，而家日文將「石垣」呢箇名收窄、僅限石垣島一處而非成箇群島。而「爺馬」嘅日文音係やま（yama），係標準琉球語嘅地名稱呼，漢字寫法係「山」。「山」嘅意思就係「島」，類似嘅用例有廣東嘅萬山。

所謂八重山，係話離遠望過去，八座有人島（石垣島、竹富島、小濱島、黑島、新城島、西表島、鳩間島、波照間島）連成八重，所以叫八重山。

文化
--

與那國島嘅本地話係與那國話，呢箇島附近海域嘅海底有神祕嘅與那國島海底遺跡（Yonaguni monument）。與那國之外嘅群島講嘅係八重山話。呢度通用嘅日文係啲人嘅第二母語。

|  |  |
| --- | --- |
|  | 維基同享有多媒體嘅嘢：**八重山** |
**梁金山**（粵拼：loeng4 gam1 saan1）係中國廣東江門嘅一座山，亦係江門名山。位置喺開平三埠北邊5km嘅位，西靠江門大道；北靠開陽高速公路；南靠開平城區；東靠水口鎮周邊嘅山旮旯地方。

名
-

山名嘅來源，好耐之前流傳咗三種講法。但目前最可靠係第一種講法：

梁金喺山上修煉
古代，有位嗌「梁金」嘅道人喺山上修煉，後嚟道人死咗之後，當地人為咗紀念佢而改成噉嘅名。

梁氏同金氏啲祖先嘅同葬之地
好耐之前，金村一帶有好多金氏啲宗族喺度住，祖先死嗮之後都葬嗮喺山頂。後嚟梁氏啲人搬入嚟之後，都將自己祖先——梁永保葬喺山頂。所以座山簡稱成噉嘅名。

林梁兩族猛咁爭
古代有位林氏同梁氏啲人，各將自己啲祖先葬喺山上。因為嗰時座山未改名，林氏班人話座山係「林公山」，梁氏班人話座山係「梁公山」，結果雙方各執一詞而帶錢到縣衙門升堂。由於雙方一齊帶錢嚟，令衙門官員拗嗮頭，縣官就親自去實地考察。到山腳時咁啱撞正林氏嘅牧牛細路，問座山係咩名，而林氏牧牛細路用土話講係「梁金山」，最後衙門官員決定將座山改名做「梁金山」。

### 考察結果

後嚟江門當地有關文化部門過到座山考察過，原先金村一帶有金氏啲人住過，後嚟梁氏啲人搬入，尤其梁儲太師成為名人之後，梁氏家族開始越嚟越多人入住，而金氏啲人搬走嗮。後嚟道人梁金喺座山上煉過丹。喺眠犬望月峯定有座大明時期起好嘅顯太始祖梁金公墓，由於官場失意後返到家鄉隱居，希望煉丹成仙。梁金死咗之後，家人將佢葬喺眠犬望月峯嘅煉丹灶隔籬。

概況
--

座山海拔456米，東北-西南走向。跨國月山、水口、長沙、沙塘等鎮，有成廿公里長。個景區都幾靚，從古代開始，一直吸引咗好多文人學士入嚟避暑、登高、遊覽、寫詩做對聯。而家座山南坡已經開發成公園，有登山水泥公路同金山閣、開萃塔、勝蓮庵、兒童遊樂場、泳池、飛機展覽館、金龍出山等等遊樂設施響度。

註
-

1. ↑  喺江門鄉下地區嘅粵語土話入面，「林公」同「梁金」兩個字嘅讀音都係諧音。
2. ↑  開平舊縣誌有寫到：「清朝本地舉人甄芑登梁金山時，曾寫一賦，扶林邊之丹灶」

連出去
---

* 梁 金 山 名 的 来 由
* 梁 金 山 的 传 说
呢篇文講廣州嘅華林寺。搵緊其他城市嘅華林寺嘅話，請睇〈**華林寺**〉。

**華林寺**（粵拼：waa4 lam4 zi2）係中國廣東省廣州市嘅其中一間佛教寺院，呢間寺院係廣州嘅五大叢林寺院入面嘅其中一間寺院，喺荔灣區下九路嘅西來正街入面。佢之前嗌過**西來庵**（sai5 loi4 ngam1）嘅名。而呢間寺廟從開始起一直到而家已經有1400幾年嘅歷史。由於達摩畀梁武帝請咗去建康（今南京），後到咗嵩山少林寺面壁九年，弘揚禪宗，畀尊稱做中國禪宗初祖，西來庵一帶就叫做**西來初地**。

由來
--

呢間寺廟喺隋朝嗰時，嗰度重係個珠江邊。喺南朝梁武帝普通七年（526年），嗰時喺天竺（而家係印度）嗰邊，有位嗌達摩嘅高憎坐船嚟到中國度傳教。結果佢先喺而家嘅西來初地嗰度上咗岸，就喺梁武帝普通八年（527年）喺上咗岸嗰度起咗間西來庵。

名
-

究竟點解之前係嗌「西來庵」？就係據話達摩服從做師父嘅訓諭之後，西來就化成禪宗妙旨，就喺梁武帝普通年間，喺海度嚟到廣州城出面嘅珠江北邊（而家係下九路)結草為庵嚟搞苦學同埋修煉。但係過咗無耐，梁武帝就請咗達摩去咗建康（而家係江蘇省南京市），跟住又去埋河南省嘅嵩山上面嘅少林寺度傳法，之後達摩就俾世人話成係中國禪宗初祖喇。而二至六祖係乜水？就係惠可、僧璨、道信、弘忍同埋惠能。而家啲人重好紀念達摩，唔單止上岸嗰度嗌成「西來初地」，重有佢啱啱起開寺院係西來庵之外，而家下九路附近嘅西來正街、西來後街同埋西來西、西來東、西東新等街巷都係噉嚟。

史
-

喺西來庵起好咗之後，經過咗隋、唐、宋、元、明、清咁多次嘅裝修同埋改起成磚木結構，但係佢重冇一直衰落過。喺1654年，間廟嘅住持——宗符禪師就將個廟整大咗，起咗間禪房、僧房、大雄寶殿，重整大咗間庭院，廣植樹木、尤其係重將流水引入埋，就重新起咗間重清新、典雅、靜嘅大規模佛教叢林出嚟。就喺嗰年，佢就將西來庵嘅名改咗嗌「華林寺」重一直用到而家。

到咗1701年，呢間寺又起咗舍利殿，入面有七級嘅石舍利塔。而塔嘅位喺而家華林寺前面條街入面。

喺1845——1849年期間，華林寺嘅住持——祇園法師奉詔就嗌咗喺而家浙江杭州嘅淨慧寺住持——摹祥返嚟起咗間五百羅漢堂。

喺1907年11月，廣州同時成立咗兩大立憲團體——粵商自治會同埋廣東地方自治研究社，其中**粵商自治會**就揀喺華林寺度。

到咗民國初期，國民黨官方就將華林寺入面嘅大部分寺產沒收嗮，民國十三年（1924年），廣州市政府為咗開路同籌集軍費，佢就將殿堂嘅廡廊拆咗改做民房，拍賣咗大部分寺內物品，凈低返五百羅漢堂、舍利塔等建築響度。

1949年中華人民共和國成立咗之後，黨同埋政府就實行咗宗教政策，重出咗好多錢嚟維修間寺院。

1963年，廣州市政府公佈咗呢間寺係市重點文物保護單位。

1965年，白石塔已經搬咗去蘭圃公園入面。

呢間寺喺1986年重新裝修之後恢復開放以嚟，又俾房屋宿舍逐漸收返嚟裝修，而裝修工程一直到1989年嘅五百羅漢堂先至搞掂。

1994年，白石塔從蘭圃搬返去華林寺入面嘅北邊位嗰度。

1996年，之前收埋喺舍利塔入面嘅舍利子都喺廣州市園林局嘅負責幫手，俾返埋華林寺度。

而家係點？
-----

雖然話而家嘅華林寺喺繁華市區，但係佢都幾靜下。而家華林寺重幾大香火下，雖然話而家的返好少有真正攞住佛珠、讀經文嘅善男信女嘅人響度，但係到咗每年初一、十五等民間傳統嘅節日，重有好多人喺寺廟入面燒香、磕頭同埋讀唱啲經文。

建築
--

### 舍利塔

舍利塔有7米咁高，用咗星岩白石嚟整，佢表面係六面七層，每層樓都有劃住花紋響度。喺1965年拆咗嚿石塔嗰陣，就發現咗下面嘅石、木、銅、銀嘅四重套盒入面有有22粒佛舍利同埋38粒珍珠、3粒琥珀珠，1嚿沉香木呢啲寶物響度。

### 五百羅漢堂

五百羅漢堂
由於華林寺冇咗大雄寶殿，所以五百羅漢堂變咗主殿。喺起好達摩堂之前，佢又係寺入面唯一嘅殿堂。而呢個殿堂喺道光廿九年（1849年）由嗰時嘅住持——祗園大師起嘅，佢帶返五百羅漢像到呢度按返個樣嚟整，而呢個工程喺咸豐元年（1851年）起好。而殿門上面掛住「五百羅漢堂」嘅牌。兩邊石柱度寫咗句對聯響度：「證菩提心現應真相，登歡喜地得自在觀。」入咗殿門嗰陣凈係見到一嚿笑口常開嘅大肚彌勒佛喺度。而佛後面就係寺院護法神將——韋馱大將軍。喺殿堂嘅北邊種有三嚿大佛響度：其中茲師佛喺左邊，釋迦牟尼佛祖喺中間，阿彌陀佛喺右邊。而殿堂嘅西牆重有個全身地藏王響度，東牆就有嚿用木頭整嘅千手千眼觀音立像響度。

1994年重新整嘅新五百羅漢像
五百羅漢堂嘅殿門係向南，從殿門到北邊嘅三寶佛像就係個南北中軸線。而東西兩邊就係回廊，成個殿堂圍成個中文字——「田」字噉，而佢嘅結構係水磨青磚墙同埋花崗岩石脚嘅結構，長44米，闊31米，入面有4個天井。喺1米幾高嘅基座度重放住五百羅漢響度。之前嘅佛像喺文革嗰陣冇咗，而家嘅佛像係喺1994年嗰陣，按返清朝光緒年間嘅《五百羅漢圖》同埋有關資料重新整嘅。喺材料方面，佢用咗優質嘅香檀木，之前係由浙江嘅工匠劃出嚟，再喺潮州、汕頭、福建同埋湖北度買咗麻布、泥灰同埋生漆等好多種材料，再經過縫、開窿、揼布、劃灰、打磨、逌漆、黐金等十幾道工序嚟整，而呢個工程喺1997年12月搞掂。

而家大部分新嘅羅漢像喺台基度，重有幾十個羅漢像排喺「妙相莊嚴」東邊嘅高架度。而且係密密麻麻噉排。

### 達摩堂

達摩堂係1997年嗰陣，為咗紀念達摩師祖先至重新起嘅殿堂。殿堂係向南嘅，喺殿堂前面嘅石柱度有嚿木刻，上面寫住對聯：「東土禪宗傳妙法，西域寶甸辟華林。」而呢個係話達摩嚟咗中國之後，傳播宗教文化嘅嘢。而殿堂嘅北牆中間嘅白石基上面重搞咗個好似印度僧人噉嘅菩提達摩塑像。而殿堂嘅東邊同西邊嘅牆度掛住兩幅雕畫，入面係寫咗達摩嚟咗中國之後嘅傳奇古仔，好似有「面壁九年」、「一葦渡江」、重有「只履歸西」等呢啲嘢。而呢嚿雕像有6.88米高、重10吨，佢喺佛山嗰邊用咗兩年時間嚟整嘅，重係世界上最大嘅達摩像。

附近嘅交通
-----

* 巴士：
華林寺站

睇埋
--

* 錦綸會館
* 仁威廟
* 西來正街

註
-

1. ↑  清末粤商强势发声言政 互聯網檔案館嘅歸檔，歸檔日期2019年9月13號，. 2011-09-26 羊城晚报 邓琼
2. ↑  华林寺21粒舍利子发现过程揭秘，南方网
3. ↑  "世界上最大"达摩像落户华林寺，南方网

連出去
---

|  |  |
| --- | --- |
|  | 維基同享有多媒體嘅嘢：**Hualin Temple (Guangzhou)** |

* 第06期（西来初地、华林寺与禅宗传说） 何为祖师西来意 尽在拈花一笑间 - 《南方都市報》

| * 睇
* 傾
* 改
廣州五大叢林 |
| --- |
| 光孝寺 · 華林寺 · 海幢寺 · 六榕寺 · 大佛寺 |
華星冰室灣仔總舖
**華星冰室**（**Chrisly Café**）係喺香港灣仔克街6號廣生行大廈地下B1號舖嘅出名冰室，以華星唱片命名。之後喺旺角同筲箕灣開分舖。招牌菜係黑松露炒蛋多士，冰室亦參考茶餐廳運作。餐廳老闆都係樂壇中人，包括經理人文迪、跳舞組合EO2隊員彭懷安（Eddie）。冰室主打八十年代情懷，有唔少明星捧場，譬如陳奕迅、楊千嬅。

2014年12月2號，西環加開新分舖 - **華星客棧**，大玩客棧風，股東包括蔚雨芯（Rainky）、彭懷安（Eddie）、朱慧敏同狄易達。

華星冰室英文名原本叫 **Capital Cafe**（「Capital」嚟自華星唱片嘅英文名），約莫2019年2月開始改用 **Chrisly Café**，而佢個標誌除咗更新英文名，又將標誌頂頭粒星換咗做咖啡杯。

反修例風波
-----

2019年，香港爆發反修例運動，藝人譚詠麟（人稱「校長」）曾經高調撐警方，引起支持運動嘅市民反感。華星冰室其中一個招牌菜叫「校長多士」（黑松露芝士多士），所以唔少人認為譚詠麟同華星冰室有關係，發起拒絕幫襯行動。但大股東簡文迪亦有參與撐警集會，雖然華星冰室就發咗份聲明，澄清譚詠麟唔係股東或者有任何關係，又話自己無發表過政見立場。不過有啲網民對呢份聲明唔多接受，覺得係因為冰室生意唔多好，又唔抵得「黃店」龍門冰室多人幫襯，先至同譚詠麟割席。

中國大陸
----

2011年，華星冰室同大陸商人合作，用特許經營方式喺廣州開兩間分舖，大陸拍檔負責管理財政同行政，香港公司就做顧問，但大陸拍檔從未正視餐廳食物質素問題，結果引來網上劣評如潮，最後因為多項糾紛（財政混亂、文化差異）不歡而散，而家透過法律向對方追討。

澳門
--

2014年6月，華星冰室進駐澳門皇朝區，等澳門人都能感受地道茶餐廳文化。

香港分舖地址
------

* 香港灣仔克街6號
* 九龍旺角西洋菜南街107號地下
* 香港筲箕灣東大街185-187號順景樓地下
* 石塘咀皇后大道西513-519號尼斯花園地下 （華星客棧）
* 上環干諾道中168-200號信德中心3樓澳門廣場3018號舖
* 九龍灣展貿徑1號國際展貿中心2樓10號舖
* 元朗阜財街36-38號光華中心地下A號舖
* 大埔太和路15號太和中心地下31號舖
* 沙田石門安群街3號京瑞廣場1期1樓136號舖

參考
--

1. ↑  華星冰室 (灣仔)HK.Ulifestyle.com
2. ↑  華星客棧HK.Ulifestyle.com
3. ↑  華星冰室割席　校長多士係招牌菜：譚詠麟從來唔係股東
4. ↑  〈華星冰室進駐本澳〉. 《澳門日報》 (cn). 2014年6月7日. 原著喺2014年12月30日歸檔. 喺2014年12月31日搵到.`{{cite news}}`: CS1 maint: unrecognized language (link)
5. ↑  港式奶茶多士敗北 華星冰室北上五堂課ET Net 經濟通

連出去
---

* 華星冰室嘅官方網站
* 華星冰室嘅Facebook頁
| How to read a taxoboxHow to read a taxobox**糖膠樹** |
| --- |
| 喺印度甘布地區嘅一間大學入面種嘅糖膠樹喺印度甘布地區嘅一間大學入面種嘅糖膠樹 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 龍膽目 Gentianales |
|
|
|
|
|
|
|
|
| 科 | 夾竹桃科 Apocynaceae |
|
|
|
|
|
| 屬 | 雞骨常山屬 *Alstonia* |
|
|
|
|
|
|
|
| 種 | **糖膠樹 *A. scholaris*** |
|

 |
|
| 二元學名 |
| ***Alstonia scholaris***L. R. Br. |
|
|
|
|
|
|
|
|
|
|
|
|
|
|
|

**糖膠樹**（粵拼：tong4 gaau1 syu6；學名：*Alstonia scholaris*）；第個名係**盆架子**（pun4 gaa3 zi2）、**橡皮樹**（zoeng6 pei4 syu6）、**燈架樹**（dang1 gaa3 syu6）、**魔神樹**（mo1 san4 syu6）、**黑板樹**（hak1 baan2 syu6）、**乳木**（jyu5 muk6）、**大樹將軍**（daai6 syu6 zoeng1 gwan1）、**英臺木**（jing1 toi4 muk6）、**麵條樹**（min6 tiu4 muk6）；佢係夾竹桃科雞骨常山屬嘅常綠喬木，原產地喺中國嘅兩廣同閩臺一帶。呢樖嘢係一種隔音樹。

形態
--

呢樖嘢嘅樹形比較乾淨、樹幹比較直，有明顯嘅主幹特徵，材質比較鬆軟。葉係倒立蛋形，重有小小圓角方形或倒披針或鎖匙樣噉嘅冇毛革質品種，3～8嚿輪生。樹汁係白色；花係頂生，好似集埋一齊開到好似把遮嘅白花品種，有埐被柔毛；花冠就好似啲高腳碟噉，筒中間以上部位比較大，花盤係環形，每年11～12月開花，喺開花嗰時有好大埐味。佢結果嗰時，出嘅果好似條豆角噉。

用途
--

呢種樹可以用嚟做觀景樹同行道樹，同時佢嘅根、樹枝同樹皮、樹汁都可以用嚟做藥。另外，佢嘅樹汁可以加工成香口膠都得。藥用方面，佢可以醫感冒發燒，肺熱、咳、百日咳、黃疸、胃痛、嘔、肚疴、瘧疾，瘡瘍癰腫，跌打腫痛，外傷出血。另外，佢重可以用嚟做木，係黑板嘅其中一個原料。

毒性
--

佢嘅樹汁有毒，唔可以直接食。如估直接食咗佢嘅話會搞出嘔、肚疴、發燒、 反胃、嘴唇紅腫、心跳加快、血液循環系統障礙等一系列嘅病。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 莖 |
| 莖  |

|  |
| --- |
| 樹皮 |
| 樹皮  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 果 |
| 果  |

 |

出面網頁
----

|  |  |
| --- | --- |
|  | 維基同享有多媒體嘅嘢：**糖膠樹** |

* 糖胶树 Alstonia scholaris 中国植物图像库
* 糖胶树 园林人网
* 糖胶树，盆架子的详细介绍 顺德职业技术学院校园植物
* 糖胶树图片和介绍 360Doc个人图书馆
* 象皮木 中醫世家
* 專題文章:黑板樹 中央研究院數位典藏資源網
* 糖膠樹 樹木谷
* Alstonia scholaris (Linn.) R. Br. 糖胶树 中国自然标本馆
菲律賓家庭傭工組織參與香港七一遊行
一班菲律賓家庭傭工週日喺香港中環皇后像廣場聚集，背景係中銀大廈。
**外籍家庭傭工**指喺僱主屋企打理家務嘅外國籍僱員，一般出身自收入較低嘅國家或地區，尤其常見於香港、台灣、新加坡等亞洲華人地區。

外傭一般職責包括照顧老人細路、煮食、熨洗衫、執屋、買家居日常用品、照顧寵物、照顧行動不便嘅僱主屋企人等。外傭處理政府容許範圍以外嘅工作有可能犯法。

經濟效益
----

關於請外傭嘅經濟效益，可以想像一個簡化例子。若果一位單親阿媽有兩個幼兒需要看護，佢可以有至少三個選擇：

1. 留喺屋企親自湊仔，佢嘅家庭收入將會係「零」；
2. 請本地人來屋企湊仔，及打理家務。而呢位阿媽自己可以有時間出外做嘢。社會亦獲得生產力。代價係要畀本地人人工。
3. 用最低工資請外傭。而呢位阿媽自己可以有時間出外做嘢，獲得比外傭最低工資更高嘅收入。社會亦獲得生產力。

喺啲比較富裕嘅國家同埋地區，願意擔當低薪傭工嘅本地人唔多，而僱主又唔肯出高薪請傭工。當本地失業率處於低位時，有意請傭工嘅僱主可能會難啲請到人，輸入外傭有助滿足市場需求，不過噉又會增加本地家傭喺求職同爭取改善待遇方面嘅困難。

外籍傭工嘅出現取代以前嘅媽姐本地傭人嘅角色。想像中，請傭人嘅應該係大戶人家嘅事。當然，能夠講出自己請咗外傭，亦係顯示身份嘅象徵。因為只有中等至高收入嘅職業社群，請外傭至合乎經濟效益。
| How to read a taxoboxHow to read a taxobox**夜蘭香** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 龍膽目 Gentianales |
|
|
|
|
|
|
|
|
| 科 | 夾竹桃科 Apocynaceae |
|
|
|
|
|
| 屬 | 夜來香屬 *Telosma* |
|
|
|
|
|
|
|
| 種 | **夜蘭香 *T. cordata*** |
|

 |
|
| 二元學名 |
| ***Telosma cordata***(Burm. f.) Merr. |
|
|
|
|
|
|
|
|
|
|
|
|
|
|
|

**夜蘭香**（粵拼：je6 laan4 hoeng1；學名：*Telosma cordata*），又叫**夜來香**（je6 loi4 hoeng1）、**夜香**（je6 hoeng1）、**月見草**（jyut6 gin3 cou2），係夾竹桃科夜來香屬嘅長年生藤狀纏繞草本植物或常綠灌木，原產南美。而家喺中國兩廣、雲閩臺地區同南美亞熱帶地區都可以搵到。

佢嘅花語係純潔嘅心、幸福、美好、獨立、反叛。

名
-

由於佢嘅花香而靚，晚黑時埐味重好香濃，所以叫「夜蘭香」。

樣
-

佢啲枝比較軟，有毛，入面有乳汁。葉係對生品種，樣似闊嘅蛋形、心形、橢圓形，長4～9.5cm，闊3～8cm，先端短漸尖，全緣，葉邊同葉脈都有毛。花係聚傘花序，生喺葉杈度，而且一次開10～20朵，最多可以開到卅朵；花冠係黃綠嘅橢圓品種，有清香，尤其喺夜晚重濃；花柱比較短，基部有5條棱。果樣似披針，長7.5cm，果皮比較厚兼冇毛。籽係闊嘅蛋形，長大概8mm，頂端有白嘅絹質毛響度。

用途
--

喺一啲地方，夜蘭香有俾人用嚟炒雞蛋。
植株可以做綠籬植物或庭院植物，佢嘅花同葉既可以畀人睇，又可以做藥，甚至可以做餸。

### 藥用


| 部位 | 專醫 |
| --- | --- |
| 花、葉、果 | 急慢性結合膜炎、角膜炎、角膜潰爛、因麻疹而出嘅結膜炎。 |
| 嫩葉 | （外用）潰瘡癤膿腫，腳臁外傷糜爛。 |

毒性
--

雖然夜蘭香有觀賞價值同好多用途，但佢啲花同葉會釋放嘅香氣帶有丁香生物鹼等毒素，長期放喺室內會引起頭暈、咳，甚至喘大氣、失眠。所以比較啱放喺室外或有通風嘅陽臺地方。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 葉 |
| 葉  |

|  |
| --- |
| 葉同花 |
| 葉同花  |

|  |
| --- |
| 花 |
| 花  |

 |

註
-

1. ↑  〈夜來香有毒嗎？〉. 樂哈網. 2015年8月26號. 原著喺2020年3月16號歸檔. 喺2016年3月10號搵到.

連出去
---

|  |  |
| --- | --- |
|  | 維基同享有多媒體嘅嘢：**夜蘭香** |

|  |  |
| --- | --- |
|  | 維基物種有資料講：***夜蘭香*** |

* 〈夜來香〉. 護花網.
* 〈夜來香 Telosma cordata〉. 中國植物志.
* 〈夜來香〉. 中草藥大全.
* 〈夜來香 Telosma cordata〉. 中國植物物種信息數據庫.
* 〈夜來香〉. 雲南花木網. 2013年3月18號.
* 〈夜來香花的風水學應用〉. 太平洋家居網.
**夜間模式**（英文：Dark mode），有時亦叫做**黑暗模式**或者**深色模式**，係一種高對比度，或者反色模式嘅顯示模式。

興起原因
----

由於而家大家嘅都市生活，好多人要長時間用電腦、手機、電視、平板電腦，長時間睇著白底黑字嘅文件或者介面，對眼好容易唔舒服，長遠甚至造成視力受損。

夜間模式亦可以減少手機耗電量，延長手機使用時間。有啲人甚至鍾意喺日頭都打開夜間模式。

史
-

早喺1991年，蘋果嘅System 7 OS操作系統，就為視覺敏感嘅用戶提供咗黑底白字嘅深色顯示模式功能，當時叫做CloseView。Windows 95亦提供咗類似嘅高對比度顯示模式，並且喺之後Windows嘅版本得到延續，用戶可以自己揀系統操作界面嘅顏色。 

早期嘅夜間模式會比較簡單咁樣直接反色，但後來就開始出現比較多精心設計嘅夜間模式，除咗黑底白字之外，有啲仲會對圖片同影片嘅顯示改良。例如2012年，Google Chrome發布咗高對比度插件，除咗黑底白字嘅模式，仲提供灰度模式、反轉模式、黑底黃字等唔同嘅模式。而去到2017年，YouTube，Android系統都相繼推出夜間模式。

另外，蘋果喺iOS 9.3亦新增咗名為Night Shift嘅夜間模式，以黃光取代藍光，令用戶比較舒服。佢哋甚至會根據當地日落同日出嘅時間嚟自動調節。

2020年3月，Facebook嘅介面亦推出咗「夜間模式」。

電能消耗
----

對於OLED顯示屏來講，暗多啲嘅主題會慳得多尐電喺顯示上。噉樣可以減少耗電，又利於電池壽命。雖然OLED屏顯示一幅主要係黑色嘅圖像陣時使電會少過LCD屏大概40%，但到顯示主要白色底嘅圖像陣時（譬如正常開陣時嘅文件與及網頁）佢要使到超過三倍咁多過LCD。除非使夜間模式，一嘸係噉樣會好大影響到電能使用與及電池壽命。長期來睇，減少用電都可以延長電池壽命抑或延長顯示屏跟電池嘅可用壽命。2018年11月，Google證實Android深色模式係延長到電池壽命。

使夜間模式減少得用電量係基於OLED嘅顯示機理：喺一幅OLED屏幕裏頭，每粒子像素各自發光而且係要到佢發光佢正會消耗電能。LCD戥佢相反：LCD裏頭啲子像素衹係決定底下𤗲背光LED啲光係通得抑係嘸通得嘅，之屏幕開到陣時𤗲LED衹會維持常亮。

「AMOLED黑」主題係用純黑色而嘸係深灰色，之並嘸一定慳得多電過其他啲夜間模式主題，啲使深灰色而咪黑色嘅；噉係因爲AMOLED屏個電能消耗成比例噉跟到啲顯示緊嘅像素嘅平均亮度。雖然AMOLED黑色主題係要慳得多電過啲深灰色嘅，之但係其實都可以忽略不計啲多慳到嘅部分；AMOLED黑色主題慳多嘅電少於1%，啲係透過戥Google官方Android App深灰色主題比較而得出。

問題
--

好多手機／電腦軟件嘅夜間模式，都用咗黃光取代藍光，但2019年英國曼徹斯特大學（The University of Manchester）就進行咗一項研究，比較老鼠對於藍光同黃光嘅反應，認為喺夜間開黃光嘅護眼模式，反而更會影響人對日夜嘅認知。

參考
--

1. 1 2 3 4 5  sina\_mobile (2019-03-23). 〈为什么越来越多的人都开始用"夜间模式"？〉. *tech.sina.cn*. 喺2021-02-20搵到.
2. ↑  〈超能课堂(40)：大黄屏的夜间模式为什么能护眼？ - 超能网〉. *www.expreview.com*. 喺2021-02-20搵到.
3. ↑  〈臉書繼桌機版 iOS 行動版「夜間模式」悄悄出現！〉. *INSIDE* (中文). 喺2021-02-20搵到.
4. ↑  Gottsegen, Gordon. "Using Android's dark mode improves battery life, Google confirms". *CNET*.
5. ↑  Stokes, Jon. (2009-08-11) This September, OLED no longer "three to five years away" 互聯網檔案館嘅歸檔，歸檔日期2012-01-25.. Arstechnica.com. Retrieved 2011-10-04.
6. ↑  Welch, Chris (November 2, 2018). "Google confirms dark mode is a huge help for battery life on Android". *The Verge*.
7. ↑  "No, "AMOLED Black" Does NOT Save More Battery Than Dark Gray". June 27, 2019.
8. ↑  〈換成夜間模式滑手機比較護眼？英國研究：黃光比藍光更有害！ | Heho健康〉. *Heho健康 | Health & Hope* (臺灣中文). 2020-04-21. 喺2021-02-20搵到.
呢篇文講廣州嘅華明路。搵緊其他城市嘅華明路嘅話，請睇〈**華明路**〉。

**華明路**（粵拼：waa4 ming4 lou6）係中國廣東省廣州市入面嘅一條馬路。呢條馬路喺天河區珠江新城入面，成條馬路東西走向，西邊喺廣州大道中嗰邊開始，一直向東去到珠江西路嗰邊。

概要
--

全長808米，闊10米，雙向2車道。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* **廣州大道中**
* **華穗路**
* **華夏路**
* **珠江西路**

珠江新城一帶嘅路名，4個成語就可以搞清楚喇。
----------------------

廣州嘅珠江新城呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺**明成利就**嘅成語入面，其中就包括咗下面**加粗**咗嘅字嘅其中一條馬路：

* 明成利就：**華明路**、華成路、華利路、華就路

註
-

1. ↑  趣：4个成语读懂珠江新城路名（图） 互聯網檔案館嘅歸檔，歸檔日期2020年9月9號，. 廣州本地寶

| * 睇
* 傾
* 改
珠江新城路名成語 |
| --- |
| 明成利就 | 華明路 · 華成路 · 華利路 · 華就路 |
| 國盛民安 | 興國路 · 興盛路 · 興民路 · 興安路 |
| 清風明月 | 海清路 · 海風路 · 海明路 · 海月路 |
| 安居樂業 | 海安路 · 海居路 · 海樂路 · 海業路 |
唔好同**華南**搞亂。

**華楠**（粵拼：waa4 naam4；簡化字：**华楠**；1921年—2015年2月27號）；之前用過**孫寶楠**（syun1 bou5 naam4；**孙宝楠**）嘅名；佢係一位中華人民共和國總政治部原副主任同中國人民解放軍報社嘅原社長，重係中華人民共和國嘅一位開國將帥。山東省威海市乳山市崖子鎮崖子村人。

生平
--

佢1936年加入咗中華民族解放先鋒隊。1937年加入咗華北公學社嗰度學嘢，甚至嗰年加入咗中國共產黨。喺抗日戰爭嗰陣做過八路軍山東縱隊政治部宣傳隊嘅隊長，教育科副科長，八路軍一一五師教導第一旅政治部宣傳科長，魯中軍區政治部宣教科副科長同科長。喺解放戰爭嗰陣做過魯中軍區政治部宣傳部長，華東野戰軍第八縱隊政治部宣教部長，第廿四師政治部主任，豫皖蘇軍區第五軍分區副政治委員兼政治部主任，第三野戰軍九兵團政治部宣傳部嘅部長。喺中華 人民共和國成立之後重做過八一雜誌社副社長同總編輯、中國人民解放軍總政治部副秘書長同解放軍報社總編輯同社長、中國人民解放軍總政治部副主任。甚至喺1964年升到少將軍銜等級。重做過中國共產黨第十一、十二次全國代表大會嘅代表。佢喺2015年2月27號朝早死咗，終年93歲。

攷
-

* 解放军报社原社长华楠逝世 曾亲历多项重大事件 搜狐军事 （2015-02-27）
**厄利孔20毫米機炮**（英文：**Oerlikon 20 mm cannon**），係瑞士奧利崗公司開發嘅一種小口徑機炮。響第二次世界大戰嗰陣，呢種火炮被德國、美國、英國、日本等等嘅國家廣泛採購同埋仿製，既被用作航空機炮，亦都被用作水面艦艇嘅防空炮。

史
-

第一次世界大戰期間，一個德國人萊因霍爾德·貝克（Reinhold Becker）開發咗一種20毫米口徑嘅機關炮。1919年，一間瑞士公司買咗個設計方案，後嚟呢間公司俾厄利孔公司收購，厄利孔以貝克嘅設計為基礎，響二戰之前開發出FF、FFL、FFS等多個版本嘅20毫米機炮，後嚟又分別以FF同FFL為基礎開發九九式一型、二型航空炮；日本陸軍就以FFL為基礎開發咗九四式20毫米機關炮，德國亦都研究出MG\_FF機炮，英國陸軍又將部分厄利孔用作防空武器。1935年，美國海軍買咗厄利孔機炮嘅早期版本，響1942年開始用。

時至今日，孟加拉、菲律賓同洪都拉斯重保留咗少量嘅20毫米厄利孔機關炮。

設計
--

厄利孔機關炮採用嘅係提前擊髮式（advanced primer ignition，API）後座作用。

呢種機關炮好易上手，響30秒之內可以換完炮管。大部分厄利孔機炮都使用簡單嘅環形瞄準具，亦都有少量嘅機炮裝備咗由麻省理工學院設計嘅Mk.14型瞄準裝置。1944年9月，美國開始測試雙聯裝嘅版本。二戰末期，雙聯裝甚至四聯裝嘅版本開始取代單裝厄利孔，其中有尐甚至有動力聯動系統，重可以用Mk51指揮儀同埋操縱桿操縱。

參考
--

1. ↑  Oerlikon 20mm manual
2. ↑  〈旧日本陆海军航空枪炮发展史〉. 原著喺2020年10月21號歸檔. 喺2014年4月25號搵到.
3. ↑  〈旧日本陆海军航空枪炮发展史〉. 原著喺2014年1月15號歸檔. 喺2014年4月25號搵到.
4. 1 2  "The Oerlikon Cannon: The legendary 20mm Kamikaze killer". 原著喺2014年2月1號歸檔. 喺2014年4月25號搵到.
5. ↑  "OF OERLIKONS AND OTHER THINGS". 原著喺2009年4月24號歸檔. 喺2014年4月25號搵到.
考門先生夫人
**荒漠甘泉**，英文書，基督教靈修用，美國人考門夫人寫，寫喺一九一八年到二四年間，祈求丈夫心心臟病康復，然而丈夫一九二四年至終死咗。本書平裝一九二四年初版，印咗三千本，一九二五年出精裝版。書好受歡迎，世界繙成幾十種文。中華民國總統蔣介石蔣經國先後都好推薦本書，甚至傳有版本由蔣介石夫人宋美齡所譯。二十世紀七十年代，臺灣非常流行。

考門夫人為常用稱呼，本身音名叻啲，嫁丈夫查理考門。考門有時亦名高滿。丈夫立志遠東傳教，夫人亦跟隨。一九〇一年，查理同中田重治等人，創立遠東宣教會，以東京為總部，向遠東傳教。夫婦主要喺大日本帝國傳教，東京漢城都設聖經訓練中心，並立願傳遍每條村，並實踐計劃。一九一七年，查理頻繁傳教，多次心臟病發，至終返美國加州養病。一九一八年一月，在家得知計劃達成目標，然而查理病情反覆向下，過咗六年就死咗，為時一九二四年。臨終前仍籌錢要去上海成立聖經訓練中心。

考門夫人，同丈夫經歷如此艱難時日。將經年講道、讀書、寫作、詩歌，整理成書，一九二五年出版。體裁以一年三百六十六日，日日一篇，並節錄聖經開頭。

一九六〇年夫人死後，後人由佢留低文書，另輯成**新荒漠甘泉**。

而荒漠甘泉英文亦有改寫版，改寫成現代用語。另外，如今遠東宣教會改名做國際宣教會。

文
-

荒漠甘泉英文叫**Streams in the Desert**。句出自基督教聖經，英文標準版本，「Behold, I am about to do something new; even now it is coming. Do you not see it? Indeed, I will make a way in the wilderness and **streams in the desert**」。

攷
-

1. ↑  "Who Wrote Streams in the Desert?". *One Mission Society*.`{{cite web}}`: CS1 maint: url-status (link)
2. ↑  Missionary Warrior, New Condensed Edition, OMS International, Inc. 1989.
**天涯歌女**，又叫**天涯歌**，係國語歌，出自馬路天使呢套戲。戲一九三七年出品，曲係賀綠汀作，詞係田漢寫，戲中由演小紅嘅周璇唱。戲中唱咗兩次，一幕係小紅同小陳隔里，閣樓對窗，陳奏二胡小紅唱。另一幕係小紅喺酒樓，向小陳喊住演唱，唱咗兩段，小陳拍檯離去。

周璇因此曲成名，紅透半邊天，亦得金嗓子嘅美譽。

此曲好多人翻唱，唔少明星唱過。

除咗呢首，片中嘅四季歌都咁出名。

來源
--

首歌叫《天涯歌》，戲中都係咁講。不過可能同後來其他戲影響，大家通稱《天涯歌女》。

首歌係改編作品，係套戲編劇兼導演袁牧之搵出來嘅。原曲係歌女中意嘅《知心客》，張仰求寫嘅。袁搵賀田兩人改曲改詞。而《知心客》本身，又改自另一支曲，係馬如風嘅《馬頭調》。

歌詞
--

天涯呀　海角
覔呀　覔知音
小妹妹唱歌　郎奏琴
郎呀　咱們倆是一條心
噯喲噯噯喲
郎呀　咱們倆是一條心
　
家山呀　北望
淚呀　淚霑襟
小妹妹想郎直到今
郎呀　患難之交恩愛深
噯喲噯噯喲
郎呀　患難之交恩愛深
　
人生呀　誰不~
惜呀　惜青春
小妹妹似線郎似針
郎呀　穿在一起不離分
噯喲噯噯喲
郎呀　穿在一起不離分

註
-

1. ↑  〈"天涯歌"怎麽變成"天涯歌女"了呢？〉.
2. ↑  歌詞覔字卽係覓字。
3. ↑  淚喺民國時代讀作lùi。

出面網頁
----

* 〈馬路天使〉.
92年新運嚟嘅長頸鹿
**荔園動物園**係喺荔園遊樂場隔籬，面積約10萬平方呎嘅動物園（大約相等於整個荔園嘅7分之1）。佢喺1951年開業，係當時香港第一間私營動物園。佢同香港動植物公園、香港海洋公園成為當時香港3個主要嘅動物園。

養過啲乜
----

曾經養過好多唔同種類嘅野生動物，分別有熊狸（Binturong，當年荔園譯錯做「熊貓」，係一隻灰黑色嘅靈貓科動物，重係已經盲咗）、箭豬，馬騮、山羊（介紹牌寫係「德國羊」）、梅花鹿、袋鼠(1961年)﹑老虎（係印度虎，1990年代初病逝）、棕熊（80年代）、揚子鱷（叫「亞細」，1952年來港）、水鳥、獅子（分別叫「力奇」同「美美」，1975年1月來港）、黑豹（園內有2隻，其中一隻叫「亞威」，1976年6月來港，直到1993年3月病逝）、禿鷲、孔雀（禿鷲死晒後先至引入）、美洲獅（其中一隻係獅乸「咪咪」，同埋另一隻雄獅於1981年從日本運港）、後期運嚟嘅雙峰駱駝（1980年代尾）同埋長頸鹿（1992年來港，當時重足足花咗30幾萬銀買返嚟）。

荔園動物園地圖

鎮園之寶
----

內文：大象天奴
最令人難忘嘅，莫過於鎮園之寶：大象天奴，佢喺1958年跟沈常福馬戲團由緬甸來港表演，之後再運到荔園長住。於1989年2月3號因為患急性肺炎而被人道毀滅。呢點已成為1950年代至1970年代香港人嘅重要嘅集體回憶之一。

園內發生過嘅事
-------

另外，動物園過往亦有多個大型展覽，包括1963年嘅「金獅猴」(但報章可能寫錯，有可能係「金獅狨」)，最大嘅灣鱷（叫「好叻」，1989年6月從泰國引入）、西伯利亞虎（分別叫「阿堅」同「瑪利亞」，1990年12月從東德經荷蘭抵達香港）同埋來自泰國嘅兩頭大象（分別喺「蓮寶」同「奧安」，兩次由泰國運到香港展出：1990年同1991年2月）。荔園動物園亦曾發生過動物逃脫事件，先後有走甩老虎（1974年12月）同埋美洲獅（1989年11月）。

結業
--

深圳動物園嘅駱駝籠。外牆仍保留同荔園一樣嘅沙漠壁畫
由於喺1977年起受到海洋公園競爭，令入場人數下跌。荔園動物園首先喺1993年7月31日閂門大吉，其後超過100隻動物送咗去深圳市野生動物園，一些較老嘅動物就被人道毀滅。至此香港市民再無機會喺香港見到老虎獅子大象啦。

2004年，曾經有人建議響大嶼山起一個更大型嘅動物園，但最後因種種問題擱置。

資料來源
----

* 吳昊，張建浩，《香港老花鏡：生活舊貌》，皇冠出版社，ISBN 962-451-423-2
* 《我這一輩子》
* 鄭心墀，《趣談今昔香港》萬里機構．萬里書店，ISBN 962-14-1750-3
* 梁廣福，《歲月無聲消逝——香港世紀末照相簿》，明窗出版社有限公司，ISBN 962-973-303-X
* 《眾樂與獨樂—香港大眾娛樂的轉變》，康文署出版，ISBN 962-7213-60-8
* [荔園 (1949年 - 1997年3月31日) ]
**心靈哲學**sam1 ling4 zit3 hok6（英文：**philosophy of mind**）係哲學嘅一個子領域，專門思考有關心靈嘅問題，同心靈科學領域好有關係。

定義心靈
----

內文：心靈
定義上，心靈哲學就係專門諗心靈（mind）相關嘅問題。所以要搞心靈哲學，首先要問以下呢條問題：

|  |  |  |
| --- | --- | --- |
| 「 | 何謂心靈？ | 」 |

對於呢個問題，廿一世紀初嘅心靈科學普遍採用功能主義（functionalism）。呢個觀點主張，要判定一件物件「係咪心靈」係應該以件物件嘅行動同傾向嚟定義嘅：要將物件分類，可以運用至少兩個方法，

* 一係靠佢哋嘅物料嚟分；
* 二係靠佢哋嘅功能嚟分；

例如一張枱噉，一張木造嘅枱同鐵造嘅枱喺物料上唔同，具有唔同嘅物理成份，但功能同行為上相同（有一個表面，能夠俾人擺啲嘢喺上面），所以用功能嚟分可以算係同一種物件。心靈功能主義主張嘅就係，心靈係一種功能上嘅物件分類－假想而家有個用血肉造嘅腦同一個用電子零件造嘅電腦，兩者都係能夠做運算嘅物體，而如果嗰部電腦能夠有齊嗮血肉造嘅腦嘅功能－即係感受情緒、學習知識同埋做決策呀噉－嘅話，噉佢就可以算得上係一個「心靈」。廿世紀後半橛以至廿一世紀初嘅認知科學家一般都抱持功能主義觀點，認為如果有一個人工智能或者一個（例如）外星人嘅腦（喺化學成份上可能同人腦好唔同），而佢係有齊嗮人類智能嘅功能嘅話，噉佢都可以算得上係一個心靈。

心腦之別
----

描繪一個腦喺度諗嘢嘅圖；腦同心靈係咪同一樣嘢？
睇埋：心腦同一論同埋Ghost in the machine
廿一世紀初嘅心靈哲學同埋相關領域多數都認同心腦同一論（mind-brain identity theory），意思即係主張腦等同於心靈。根據典型嘅心腦同一論，心靈入面發生嘅事－感知、思緒同想像等等－冚唪唥都同腦入面發生嘅物理事件（例如神經細胞之間嘅訊號）有所對應。

基本上，一個相信心腦同一論嚟研究心靈嘅人會攞住佢研究嗰種心靈現象，並且用神經成像方法，睇吓個腦嘅邊啲物理特性同佢研究緊嗰種心靈現象有統計相關，靠噉嚟劃出心靈同腦成點樣嘅對應；舉個簡單例子，家陣個研究者研究緊想像力，佢可以一路要受試者做要求想像力嘅工作（假設「想像力」呢個詞有明確嘅定義）一路用腦電圖方法睇住大腦皮層各橛嘅電活動，如果大腦皮層有幾橛嘅電活動同「係咪用緊想像力」完全冇統計相關嘅話，噉呢幾橛大腦皮層當中嘅物理過程就應該同想像力唔啦更。

基於心腦同一論搞嘅認知科學研究喺廿世紀經已取得相當大嘅成功，所以廿世紀嘅科學界基本上接受咗心腦同一論。例如廿世紀中就有心靈哲學家噉樣講：

|  |  |  |
| --- | --- | --- |
| 「 | 原版英文："The logical objections which might be raised to the statement 'consciousness is a process in the brain' are no greater than the logical objections which might be raised to the statement 'lightning is a motion of electric charges'."
粵文翻譯：對於「意識係腦裏面嘅一個過程」呢一句陳述能夠作出嘅邏輯反駁並唔大過對「閃電係電荷嘅郁動」呢一句陳述能夠作出嘅邏輯反駁。 | 」 |

思想實驗
----

* 桶中腦

>  **Info：哲學喪屍**  
> 
> 
> 
> 哲學喪屍（philosophical zombie / p-zombie）係心靈哲學上嘅一場出名思想實驗。
> 
> 
> 喺 1974 年，有哲學家提出咗場噉嘅思想實驗：想像家陣有隻生物係所謂嘅「哲學喪屍」，呢隻生物喺各種物理性質上同一個正常嘅人類完全一個板，但唯獨冇意識同感質－噉講意思即係話，當一隻哲學喪屍（例如）俾啲尖嘅嘢拮到嗰陣，佢實際上唔會感覺到任何嘅痛楚，不過佢曉做出嗌痛、「塊面有痛嘅表情」同埋「嘗試避開支針」等正常人類覺得痛嗰時會有嘅一切行為。
> 
> 
> 哲學喪屍喺心靈哲學嘅討論上成日引發到人嘅思考：
> 
> 
> * 有唔少主張「心靈同身體係兩樣分開嘅嘢」呢種觀點嘅哲學家都會用哲學喪屍嚟作出論證，嘗試用某啲方法證明哲學喪屍呢樣嘢係有可能存在嘅－一般認為，如果佢成功證明哲學喪屍有可能存在，就會表示正常人類有一啲哲學喪屍冇嘅嘢，噉亦都表示心靈並唔係完全物理性嘅（心身二元論最重要嗰個諗頭）。
> * 除此之外，亦都有唔少哲學家鍾意思考喪屍世界（zombie world）嘅問題－即係想像一個「身邊嘅人查實冚唪唥都係哲學喪屍」噉嘅世界，帶出咗「點樣知道身邊嘅人係咪真係有意識同感質？」等嘅問題。
> 
> 
>

科學思考
----

內文：心靈科學

註釋
--

1. ↑  呢種做法廣受主張心腦同一論或者類似觀點嘅哲學家批評。

睇埋
--

* 認知科學（認知）
* 知識論

攷
-

1. 1 2  Friedenberg, J. & Silverman, G. (2011). *Cognitive science: An introduction to the study of mind*. Sage. Ch. 2.
2. ↑  Block, Ned. (1980a). "Introduction: What Is Functionalism?" in *Readings in Philosophy of Psychology*. Cambridge, MA: Harvard University Press.
3. 1 2  Ryle, G. 1949, *The Concept of Mind*, London: Hutchinson.
4. ↑  Putnam, H. 1960, 'Minds and Machines', in S. Hook (ed.), *Dimensions of Mind*, New York: New York University Press.
5. ↑  Place, U.T. (1954). The Concept of Heed, *British Journal of Psychology*, 45: 243–255.
6. 1 2  Chalmers, D. (1996): *The Conscious Mind*, Oxford University Press, New York.
7. ↑  Hauser, Larry (2006). "Zombies, Blade Runner and the Mind-Body Problem". In Greene, Richard; Mohammad, K. Silem (eds.). *The Undead and Philosophy*.
8. ↑  Dennett, Daniel C. (1991). *Consciousness Explained*. Boston, Toronto, London: Little, Brown and Co.
**必歐-沙伐定律**（**Biot–Savart law**）係電磁學上嘅一條定律，描述一個特定位置嗰度嘅磁場（{\displaystyle \mathbf {B} }，國際單位係特斯拉，Tesla）點樣由喺附近一個穩定唔變嘅電流嗰度產生出嚟。必歐-沙伐定律條式係噉樣嘅：

{\displaystyle \mathbf {B} (\mathbf {r} )={\frac {\mu \_{0}}{4\pi }}\int \_{C}{\frac {Id{\boldsymbol {\ell }}\times \mathbf {{\hat {r}}'} }{|\mathbf {r'} |^{2}}}}
喺呢條式入面，粗體嗰啲係向量。{\displaystyle I} 係產生緊磁場嗰股電流；{\displaystyle d{\boldsymbol {\ell }}} 係無窮小量，代表咗條電流路徑上面嘅一小橛嘅長度，數值大約等如 0，方向係沿住條電流路徑；{\displaystyle \mathbf {r'} } 係由計緊佢磁場嗰個位置去計緊嗰小橛電流路徑嘅位移；而 {\displaystyle \mathbf {{\hat {r}}'} } 就係沿住 {\displaystyle \mathbf {r'} } 嗰個方向嘅單位向量。淨低嗰啲係常數。

呢條式簡單噉講就係噉：當有股穩定（即係數值同方向一段時間內維持唔變）嘅電流存在，喺股電流附近嘅空間當中會有咗股磁場喺度，而喺呢個磁場裏面是但攞一點嚟睇嘅話，喺嗰一點度嘅磁場係由電流路徑嘅各橛分別噉產生出嚟嘅磁場嘅總和，每一橛電流路徑「貢獻落去呢一點嗰度嘅磁場」係同股電流成正比，以及同呢一點離嗰一橛電流路徑嘅位移嘅平方成反比嘅。

攷
-

1. ↑  Biot-Savart Law. *Hyperphysics*.
2. 1 2  Pappas, P. T. (1983). *The original Ampere force and Biot-Savart and Lorentz forces*. Il Nuovo Cimento B (1971-1996), 76(2), 189-197.
**志宇衞公祠**（粵拼：zi3 jyu5 wai6 gung1 ci4）
，堂號**光裕**（gwong1 jyu6），喺廣州市海珠區瀝滘東街坊，係番禺瀝滘衞氏御史房十四世嘅祠堂，亦係廣州抗日烈士衛國堯、衛泰洵嘅祖祠。祠堂坐西向東，三間兩沓，磚、木、石結構，總面闊13.24米，總進深23.2米。2011年10月，列為海珠區登記保護文物單位。

建築
--

**第一沓**前堂面闊三間13.24米，進深兩間6.26米，花崗條石鋪四個梯級，鑊耳封火山墻，龍船脊，有明顯嘅舉折同升起。前牆明間凹入做門廊，次間牆頭灰塑蓮花托出檐，如意木封檐板，對縫青磚石腳牆，墻厚0.44米。花崗石門框，石門檻，對掩木板門。十架，間隔牆同挑檐枋承後桁承重。門廊花崗條石鋪地，門廳地下改成石屎。明間做廳。

第一第二沓之間嘅**天井**深4.50米，家陣係石屎鋪地。

**第二沓**面闊三間13.20米，進深三間12.38米，十一架。屋頂形制同第一進差唔多。碌灰筒素瓦，瓦當滴水剪邊，如意木封檐板，有五個花崗石梯級，側邊有抱鼓。紅砂岩臺基。明間前邊有木額枋，兩次間起磚牆，牆中間砌磚雕通花。十一架三柱同後墻承重，後牆厚0.46米，前廊抬樑式，有月樑，駝峰斗栱。其它係穿斗抬樑結合。前檐柱係八角「鹹水石」柱，對邊0.32米；金柱係木圓柱，周長1.23米，有柱櫍，柱身梭形。有柱頭斗。

攷
-

* 衞宗正、衞鎔. 《衞氏族譜六卷》.
* 陳建華 等, 編 (2008). 〈心和衞公祠〉. 《廣州市文物普查彙編 海珠區卷》. 廣州出版社. pp. 272–273.

| * 睇
* 傾
* 改
廣州瀝滘祠堂群 |
| --- |
| 衞氏 | 

|  |  |
| --- | --- |
| 尚存 | 大宗祠 · 明湮祠 · 永思祠 · 大夫祠 · 心和祠 · 志宇祠 · 石崖祠 · 義所祠 · 崌崍祠 · 誠齋祠 · 麗溟祠 ·  芝喦祠 |
| 無咗 | 敦睦祠 · 玉溪祠 · 西樵祠 · 存著祠 · 怡穀祠 · 承德祠 · 東漁祠 · 孔材祠 · 肖軒祠 · 敬梅祠 · 南波祠 · 曉川祠 · 豪石祠 · 世泌祠 · 廣居祠 · 石室祠 · 鳳伍祠 · 可翁祠 · 海翁祠 |

 |
| 羅氏 | 

|  |  |
| --- | --- |
| 無咗 | 榮恩祠 · 玉波祠 |

 |
**韋華高**（Vasco Gareth Llewellyn WILLIAMS），香港警察，2020年獲晉升為高級警司。

因為喺香港反送中運動期間以非人化語言形容示威者，以及自身涉及僭建事件，而備受一啲關注同批評。

早年經歷
----

韋華喺1990年畢業於加拿大嘅約克大學政治同公共行政學系。之後佢加入咗香港警隊。2003同埋2007年，佢分別去英國嘅曼徹斯特城市大學讀完英國法律專業共同試同法學學士學位。

爭議
--

### 香港反送中運動期間言行爭議

喺香港反送中運動期間，香港警察暴力執法嘅行為備受批評，韋華高曾經喺一次警方例行記者會上，聲稱遭到拘捕嘅守護孩子行動義工係 「Yellow Object （黃色物體）」。佢又質疑，而家嘅世代到處都有人影相，警員唔會傻到喺街上毆打人嘅。但有記者當面回應佢，話5年前就有七警暗角打人案，韋華高就話呢個係5年前嘅事，但佢之後嘅回答就即刻語塞。

佢又被揭發，私下以「喪屍」（Zombies）嚟形容爭取民主嘅抗爭人士，又指市民們申訴嘅五大訴求係廢話（Nonsense）。

### 被揭發僭建霸地

韋華高喺2020年被發現，佢位於西貢大洞村的村屋住所，至少兩處疑僭建，包括露台一角用玻璃圍封成獨立空間，同埋天台設大面積、無圍封嘅遮篷。根據屋宇署嘅指引，天台上無圍封的遮篷，必須係可容易同埋隨時可以拆除或收合，而且唔係永久定死喺天台，完全張開時候，覆蓋面積唔多過5平方米，否則屬於僭建。

睇埋
--

* 陶輝
* 莊定賢
* 裴倫德

參考
--

1. 1 2  〈打擊反送中有功 2名外籍警司韋華高 薛鎮廷「榮升」〉.`{{cite news}}`: CS1 maint: url-status (link)
2. 1 2 3 4  〈警隊擢升19人曾指被捕者是「黃色物體」韋華高晉升高級警司〉.`{{cite web}}`: CS1 maint: url-status (link)
3. ↑  〈警方反駁「後巷行私刑」：處處都有鏡頭，警員會蠢到公開打人？〉.`{{cite web}}`: CS1 maint: url-status (link)
**標準軌**係國際鐵路協會喺1937年制定嘅1435mm（等於英制嘅4呎8吋半）標準軌距，闊過標準軌嘅鐵軌稱為寬軌，窄過標準軌嘅稱為窄軌。世界上大概60%嘅鐵路嘅軌距係標準軌距。

歷史
--

標準軌最先由使用鐵路嘅英國提出。設計同埋建造史托頓及達靈頓鐵路嘅英國工程師佐治·史提芬遜提出4呎8½吋嘅軌距，並成功說服到火車製造商生產4呎8½吋（即係1435毫米）軌距嘅機車同車輛。由於史提芬遜成功設計嘅鐵路係眾人嘅模仿對象，令到呢個軌距流行。1845年英國皇家專員建議用4呎8½吋做標準軌距。1846年英國國會通過法案，要求將來所有嘅鐵路都使用標準軌。除咗英國嘅大西部鐵路（Great Western Railway）係用寬軌之外，英國嘅主要鐵路都係標準軌。大西部鐵路亦喺1892年改成標準軌。

有關4呎8½吋軌距嘅來源，有人認為喺古羅馬戰車嘅輪距。但亦有人指出可能係因為早期鐵路的軌道外側距離喺5英呎，而鐵軌頂寬喺1¾英吋，所以內側軌距就係4呎8½吋。

各國應用
----

內文：軌距
喺傳統鐵路上，世界上大多數國家用標準軌，集中喺西歐、北美、北非、中國。

大部分高鐵技術都基於標準軌開發，世界上已有嘅高速鐵路系統幾乎全部採用標準軌，包括鐵路用窄軌嘅日本、台灣等，以及使用傳統鐵路使用寬軌嘅西班牙、葡萄牙等地。

傳統鐵路用窄軌嘅國家，喺高速鐵路上全部改用標準軌，咁樣做可以提高高速運行下嘅穩定性。

俄羅斯同芬蘭就採用5英尺寬軌高速鐵路，令佢喺境內嘅傳統鐵路軌道兼容。

「標準軌化」係指將窄軌或寬軌改建成標準鐵軌。

出面網頁
----

* 交通部鐵路改建工程局（台灣）
鴨脷洲玉桂山
**鴨脷洲**（英文：*Ap Lei Chau* 或者 *Aberdeen Island*）係香港嘅一個島，屬於南區，喺香港島嘅西南面，香港仔同埋香港仔海峽附近，有1.30 平方公里咁大。

歷史
--

明朝郭棐嗰本《粵大記》嘅地圖已經有畫鴨脷洲（地圖上面亦有香港村）。鴨脷洲畀船家一個好嘅避風港，喺鴉片戰爭之前有條漁村。1842年，呢個島跟南京條約割咗畀英國，之後就無乜人理。

1968年，香港政府喺鴨脷洲起咗座發電廠，供電畀香港島。1980年，鴨脷洲大橋落成，連埋鴨脷洲同香港島。鴨脷洲就開始高速發展。又起咗公共屋邨嚟安置啲因香港仔避風塘大火而無家可歸嘅漁民。

1989年，發電廠搬咗去南丫島，嗰笪地加埋附近嘅填地，就起咗海怡半島。

地理、人口
-----

鴨脷洲形似鴨脷。最高嘅山係玉桂山（Mount Johnston），山北人多過山南。有四座主要屋苑：利東邨、鴨脷洲大街、鴨脷洲邨同埋海怡半島，每一條邨都有高樓大廈。島南有條工業邨。

鴨脷洲住咗86,782人，人口密度係每平方公里 66,755 人，係全世界最密質質嘅島。「鴨脷洲」亦係香港一款岩層嘅名，呢款岩層佔咗香港島南部大部分地方。

註腳
--

1. ↑  區議會選舉2007-南區 互聯網檔案館嘅歸檔，歸檔日期2008年5月1號，.，D02至D07選區人口合計
2. ↑  Island Superlatives: "Most densely populated island"
3. ↑  Ap Lei Chau Formation. 互聯網檔案館嘅歸檔，歸檔日期2007年9月28號，.

出面網頁
----

* 在鴨脷洲長大的日子

|  |  |
| --- | --- |
|  | 維基同享有多媒體嘅嘢：**Ap Lei Chau** |
**打他加打阿華打拉都拉斯**（粵拼：daa2 taa1 gaa1 daa2 aa3 waa4 daa2 laai1 dou1 laai1 si1；印地文：**तथागत अवतार तुलसी**
；阿參文：**তথাগত অৱতাৰ তুলসী**
；英文：**Tathagat Avatar Tulsi**；1987年9月29號—）係印度別哈邦帕拿縣人，印度嘅物理學家兼出名神童。佢喺9歲時就完成咗高中嘅課程，喺10歲同12歲嗰時分別從帕拿科技學院（而家係帕拿大學（英文：Patna University））攞咗理學士同理學碩士返嚟。喺2009年8月，佢重喺印度科學理工學院（中文：印度科學理工學院）攞埋哲學博士返嚟，嗰時佢先係22歲。2010年7月，佢喺孟買科技理工學院提供咗個助理教授嘅職位入去做。

喺佢17歲入讀哲學博士嗰陣，記者就採訪咗喺印度科學理工學院嘅物理部啲人，讚佢係個好敬業同好有敬愛嘅人，但係佢唔認自己係神童。

生平
--

打他加打阿華打拉都拉斯之所以喺印度，係因爲喺佢9歲嗰陣搞掂嗮高中課程，入咗去帕拿大學度讀書。喺10歲嗰陣攞埋理學士，甚至喺12歲重攞埋理學碩士返嚟。

喺2001年，由於佢喺印度出咗名，而俾人廣泛關注，尤其係印度嘅科學技術部重將達他格阿華他督斯列入咗喺德國頒布嘅諾貝爾獎得獎列表入面。結果噉就鬧出咗個笑話，話係個假嘅神童。而阿華打拉都拉斯就解釋話，雖然德國頒布嘅諾貝爾獎得獎列表入面，畀咗佢3次好深刻嘅印象，但凈係得前2次係冇叫佢返去同佢傾偈，而第3次喺拜恩祖斯夫臣嘅靈感入面，就搵唔到任何嘢。就根據呢個拗數入面講，阿華打拉都拉斯話佢係因為受到考哲學博士嘅沮喪而困擾。而佢打算返轉頭攞返哲學博士，就係為咗要變成一位科學家。

同佢有關嘅文
------

* 米高卡尼

參攷
--

1. ↑  Youngest PhD and shortest thesis Times of India
2. ↑
3. ↑
4. ↑  〈存档副本〉. 原著喺2012年2月27號歸檔. 喺2014年7月10號搵到.
5. ↑
6. ↑  I broke Kelvin's Grade 10 record at the age of nine 互聯網檔案館嘅歸檔，歸檔日期2009年9月15號，. Gulf News
7. ↑  He is no fraud genius 互聯網檔案館嘅歸檔，歸檔日期2012年2月23號，. Mumbai Mirror, Nov. 18, 2009.
**郭毅**（粵拼：gwok3 ngai6，1993年1月29號—）係中華人民共和國嘅一位足球員，呢位球員喺廣西壯族自治區嘅柳州度出世，而家佢效力緊葡萄牙足球甲級聯賽嘅馬列迪穆。

俱樂部嘅生涯
------

郭毅喺第一次參加踢足球嗰陣就係喺2010年嗰陣，佢加盟咗博維斯塔嘅青年隊之後，重喺2012年初嗰陣入埋一線隊度踢波。而佢第一次出場係喺2012年4月1號對柏多恩斯隊嘅比賽入面。之後佢喺2012年嘅夏天嗰陣轉咗會去葡萄牙超級足球聯賽嘅馬列迪穆足球會預備隊度踢波。佢第一次出場係喺2013年9月18號對陣波圖嘅比賽入面。之後雖然話佢喺2014年1月份俾人租借到湯狄拿度踢波，但佢凈係踢咗1場波就走咗。喺2014年5月12號，湯狄拿足球會官方就公開宣佈郭毅嘅正式加盟。

註
-

1. ↑  Boavista 4-2 Padroense at zerozero.pt 2012-04-01 Retrieved 2014-05-13 （葡萄牙文）
2. ↑  Marítimo 2-0 FC Porto at zerozero.pt 2013-09-08 Retrieved 2014-05-13 （葡萄牙文）
3. ↑  Moreirense 1-0 Tondela at zerozero.pt 2014-05-11 Retrieved 2014-05-13 （葡萄牙文）
4. ↑  CD TONDELA TERMINA LIGAÇÃO COM YI GUO E LI TIXIANG 互聯網檔案館嘅歸檔，歸檔日期2015年5月26號，. at CD Tondela 2014-05-12 Retrieved 2014-05-13 （葡萄牙文）
喺香港，**假獨立**係指一啲無申報自己嘅政治聯繫，甚至標榜自己係獨立無黨派，但實質係從屬於某一政黨或政治陣營嘅候選人。

而呢啲候選人，有啲甚至聲稱自己支持民主，但實質多數都係來自親中陣營。相比起之下，泛民主派候選人就算無申報政治聯繫，但佢哋並唔會講到自己完全獨立，亦會向選民交代自己得到乜嘢泛民主派人士嘅支持。

但由於香港無政黨法，一啲地區組織同社團聯會係咪屬於政治組織，仍存在灰色地帶。

唔同選舉入面嘅情況
---------

### 2012年香港立法會選舉

部分被指假獨立嘅候選人有梁美芬、謝偉俊、何漢權、龐愛蘭等。佢哋表面聲稱獨立，但係喺地區直選層面，就會私下利用傳統親中派大黨民建聯、工聯會嘅選舉機器拉票。另外，佢哋好多時候亦喺平反六四同埋德育及國民教育科等重大問題上迴避。

### 2017年中西區區議會東華選區補選

喺呢次選舉入面，民主黨伍凱欣得到泛民主派陣營支持，迎戰親中陣營嘅呂錦強，但前工黨成員劉舒燕亦有報名出選呢區，被指以假獨立身份去鎅票，而劉最終只係攞到20票。

### 2019年香港區議會選舉

呢次選舉喺香港修例風波下，好多候選人都旗幟鮮明，但亦有啲候選人報稱獨立、無黨無派，喺政綱入面寫上『五大訴求，缺一不可』等泛民主派陣營嘅口號，但之後被揭發同親中陣營有密切關聯。有啲人就認為，呢啲候選人『扮黃扮獨立』，實際係要鎅票，分薄泛民主派候選人嘅選票，掩護親中陣營候選人。呢啲被指假獨立嘅候選人，包括馮敬彥、徐駿楠、蔣靖雯、官東榮等。

### 2021年香港立法會選舉

有唔少候選人喺政治聯繫嗰度報稱獨立，但實質就同創建力量、九龍社團聯會等親中陣營組織擁有密切聯繫。其中，謝偉俊身為創建力量首席顧問，而創建力量嘅組成都係來自親中派議員，全國人大，但就話自己獨立。

另外，參選批發及零售界嘅林至頴，本身係香港中華出入口商會會員，但就聲稱自己獨立，甚至喺宣傳嘅時候，話自己獨立嘅身份係優勢之一。

參考
--

1. 1 2 3  〈眾新聞 | 8候選人報稱「獨立」 部分人為創建力量、九龍社團聯會成員 如何界定「獨立」？〉. 《眾新聞》 (中文). 原著喺2022-06-22歸檔. 喺2022-06-22搵到.
2. ↑  〈假獨立候選人現形〉. 《蘋果日報》. 2012-09-09.`{{cite news}}`: CS1 maint: url-status (link)
3. ↑  黃世澤 (2017-10-26). 〈幫 劉舒燕 啲五毛真核突〉. 《MO's notebook 4G 黃世澤 的筆記簿》. 原先內容歸檔喺2021-12-07. 喺2021-12-07搵到.
4. ↑  潘希橋 (2018-01-04). 〈被指區會補選「鎅票」 劉舒燕總開支2萬餘元 平均每票值1230元〉. 《香港01》 (香港中文). 原先內容歸檔喺2021-12-07. 喺2021-12-07搵到.
5. ↑  〈香港区选"独立"候选人真假难辨 北京背后操盘？〉. *Radio Free Asia* (中國中文). 喺2022-06-22搵到.
「樟樹」跳轉嚟呢度。要睇江西省宜春市嘅一個地級市，請去【**樟樹市**】。

| How to read a taxoboxHow to read a taxobox**樟樹** |
| --- |
| 沙頭角一樖大樟沙頭角一樖大樟 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 樟目 Laurales |
|
|
|
|
|
|
|
|
| 科 | 樟科 Lauraceae |
|
|
|
|
|
| 屬 | 樟屬 *Cinnamomum* |
|
|
|
|
|
|
|
| 種 | **樟樹 *C. camphora*** |
|

 |
|
| 二元學名 |
| **Cinnamomum camphora**(L.) Sieb. |
|
|
|
|
|
|
|
|
|
|
|
|
|
|
|

**樟**（粵拼：zoeng1 syu6；學名：*Cinnamomum camphora*）係樟科樟屬嘅常綠喬木。原產中國長江以南同西南地區，而家喺東亞嘅亞熱帶地區入面先至搵到。佢係樖幾有亞熱帶風光嘅樹木。佢同黃樟都幾似。

樟有樟腦，可以防蟲。樟木可以用來做傢俬，兼且防蟲，啱用來收藏用。

名
-

呢種植物又嗌**樟樹**、**樟木**、**細葉樟**。佢之所以嗌成**香樟**、**臭樟**、**芳樟**，係因佢嘅氣味大；又因為樹皮黑而嗌**黑樟**。

形態
--

樹齡一般可以幾百、幾千年。植株高度可以去到30～50米，莖直徑可以去到3米。樹皮咖啡或啡黃，有唔規律嘅豎裂紋。枝葉同木材有樟腦埐味，樹冠似大蛋，枝葉濃密，綠蔭效果比較好，樹形比較靚。葉橢圓形，細，互生，有離基三出脈、光澤同革質，長5～10公分，闊3～5公分，表面深綠背面青白，入秋後變鮮紅或橙紅。花綠白色帶埐黃，圓錐花序，長大概3mm，每年4～5月開花。果樣近似波子，直徑6～8mm，紫黑色；每年8～11月結果。

生長環境
----

呢樖嘢鍾意喺溫暖而且濕𣲷𣲷同有陽光嘅亞熱帶氣候地區嗰度生，而且佢啲樹仔比較禁（kam1）黑麻麻嘅地區，但係唔禁（kam1）旱同瘠瘦、積水嗰啲嘢。

用途
--

樟樹嘅用途有好多，佢可以用嚟做：

* 賽璐珞等工業
* 行道樹
* 庭院風景樹
* 綠蔭樹
* 防風林，喺對抗大氣污染都有一定嘅能力。
* 建材、造船、家具、雕刻
* 根、木材、枝、葉可以用嚟提煉樟腦→
樟腦：醫藥、塑料、炸藥、防腐、殺蟲等用。而佢嚿核重可以用嚟榨油→
樟腦油：農藥、蕃鹼、假漆、香精等原料。

### 藥用

* 根、木材：袪風散寒，溫中健胃，止痕止痛。
* 根、幹、枝、葉：通竅，殺蟲，止痛
* （提煉咗出嚟之後嘅）樟腦：心腹賬痛，牙痛，跌打，疥癬。

分佈
--

* 中國南部
	+ 廣東
	+ 福建
	+ 浙江
	+ 江西
	+ 湖南
	+ 臺灣
* 越南
* 日本

相
-

* 
* 
* 
* 
* 
* 
* 
*

地名
--

喺香港屬市內常見嘅原生樹，地名中常有，好似樟木頭、樟樹頭、樟樹灘噉。

攷
-

* 中国少年儿童百科全书 自然·环境 第431页　浙江教育出版社 ISBN·7-5338-1946-2/G·1942
* 海珠濕地公園入面同樟樹有關嘅介紹

出面網頁
----

|  |  |
| --- | --- |
|  | 維基物種有資料講：***樟樹*** |

|  |  |
| --- | --- |
|  | 維基同享有多媒體嘅嘢： **樟樹** |

* （繁體中文）植物 : 樟科 : 樟樹 自然系圖鑑
* （繁體中文）（英文）樟, Zhang
* 樟树 苗易网
**標準重力**（粵拼：biu1 zeon2cung5 lik6）
（通常以*g*0或*g*n表示）係喺地球表面嘅水平線、由於地球重力而產生嘅額定加速度。佢被定義為9.80665 m/s2 (approx. 32.174 ft/s2)。呢個數值被第三次國際度量衡會議（CGPM）確立（1901, CR 70）。

標誌*g*通常亦指代重力，但係*g*嚴格嚟講表示當地嘅重力加速度，而呢個加速度亦因地球位置而異（睇地球重力）。標誌*g* 唔應該同 *G*（重力常量）或者 g（gram嘅簡稱，冇斜體，係重量單位）撈亂。標誌*g*（英文又寫「gee」）亦被用作加速嘅單位，並用上面定義嘅數值（睇G力）。

上面定義嘅*g*0/嘅數值，係喺地球上額定嘅中間範圍嘅數值，代表自由落體嘅加速度（忽視空氣阻力），喺海平面緯度約45.5°。佢個數值比地球嘅水平高度加速度大，大概係9.797 645 m/s2。雖然重力嘅實際強度因地區而異，但為咗測量同埋好多計算嘅目的，通常會用標準重力。

重力加速度嘅標準單位（事實上，任何加速度），亦即係米每秒嘅平方（meters per square second），亦可以寫成牛頓每千克（newton per kilogram）。佢數值一致：*g*n = 9.80665 N/kg。呢種可供選擇嘅表達方式，可以通過認識到作用喺地球表面物體嘅重力同物體質量成正比：每千克嘅質量，地球承受額定力9.80665牛頓（雖然實際數值略有唔同）被理解。

因為重力加速度大細等於作用喺單位質量（SI單位，1千克）嘅力，亦被指重力場同電場相似。

計算 {\displaystyle g\_{0}}
-------------------------

用地球嘅質量（{\displaystyle M\_{\oplus }}）同埋半徑（{\displaystyle R\_{\oplus }}）：

{\displaystyle g\_{0}={\frac {GM\_{\oplus }}{R\_{\oplus }^{2}}}\approx 9.81\,\mathrm {m/s^{2}} }

參考
--

1. ↑  *The international system of units (SI)* 互聯網檔案館嘅歸檔，歸檔日期2007年10月31號，. - 美國商務部, NIST Special Publication 330, 2001, p. 29
2. ↑  *The International System of Units (SI)* - 國際單位維護局, 8th edition, 2006, p. 142-143

睇埋
--

* 重力
* 萬有引力常數
* 重力加速度
康宏環球控股新總部設於灣仔莊士敦道互信大廈
**康宏環球控股有限公司**（英文：**Convoy Global Holdings Limited**，簡稱「**康宏環球**」，前稱**康宏金融集團**、**康宏理財控股**同**康宏金融控股**，港交所：1019）係香港金融集團，主要為企業機構同個人客戶提供一站式金融服務，1993年成立，2010年7月13號以「**康宏理財**」嘅名喺香港聯合交易所主板招股上市，2014年改名「**康宏金融**」，2016年再改做現刻個名。集團董事局主席陳志宏先生，總裁吳榮輝先生。

集團喺1998年轉型，喺大中華地區，集團喺北京同深圳設立附屬公司同合營企業，提供人壽同一般保險經紀業務、風險管理諮詢服務、再保險經紀服務、同埋機構層面上嘅保險同投資策劃諮詢服務等，集團喺2018年重組業務，聚焦三大核心零售板塊：理財顧問、金融產品同金融科技。

主要附屬公司
------

### 直接擁有

* 康宏北京控股有限公司
* 康宏金融控股有限公司（前稱康宏環球控股有限公司）
* 盛海投資有限公司
* Convoy (BVI) Limited
* Convoy Capital Holdings Limited
* Convoy China Limited
* CFSH (Macau) Limited

### 間接擁有

* 康宏中國集團有限公司
* 康宏中國理財服務控股有限公司
* 康宏中國保險代理有限公司
* 康宏理財服務有限公司
* 康宏理財策劃有限公司
* 康宏保險經紀（澳門）有限公司
* 康宏深圳控股有限公司
* 康宏財富投資管理（北京）有限公司
* 深圳康宏信息諮詢有限公司
* 康宏保險經紀有限公司（前稱深圳康宏保險經紀有限公司）
* 江西康宏泛誠保險代理有限公司
* 康宏碧升保險代理有限公司
* 康宏資產管理有限公司
* 康宏資本香港有限公司
* 康證有限公司（前稱康宏證券有限公司）
* 康宏國際地產投資顧問有限公司
* 康宏財務有限公司
* 益旺（香港）有限公司
* 康宏資本有限公司
* 香港金融信貸有限公司
* 創天亞洲科技有限公司
* 康宏支付有限公司
* 信盈國際投資有限公司
* 康宏保險銷售服務（深圳）有限公司
* 深圳前海康宏匯資產管理有限公司
* 康宏匯（深圳）股權投資基金管理有限公司
* 深圳市康宏匯健股權投資企業（有限合夥）
* CCIA Holdings Limited
* Convoy Wealth Management Limited
* Convoy Fund Management Limited（前稱DRL Capital Investment Management Limited）
* Kerberos (Nominee) Limited
* Forthwise International Limited
* Investor Choice Holdings Limited
* Convoy Technologies Limited
* Convoy Opportunities Fund
* DRL Capital
* ESI Property Fund
* ESDI Capital
* NSD Capital

資料來源：康宏環球控股有限公司 2016 年報

股東
--

2013年初，當時嘅康宏理財引入曹貴子創辦嘅康健國際做股東，至2014年中增持至最高百份之25。

2015年，當時嘅康宏金融「一供三」集資約莫5億，得百份之6.13認購；同年7月，康宏金融向富邦集團（中文：富邦集團）蔡明興同佢家族控股嘅Eagle Legacy Limited同Oceana Glory Limited配售32.94億股新股，集資淨額16.8億，蔡氏佔擴大後股本百份之29.85，蔡明興同佢家族會成為康宏最大單一股東。

2017年，佳兆業集團（中文：佳兆業集團）大股東兼董事會主席郭英成個仔郭曉羣喺市場密密買入康宏環球股票，至2017年6月底已經持有百份之29.91股權，成為最大單一股東。11月2號康宏環球出徂份公告，話郭曉羣喺10月30號通知公司要求開股東特別大會罷免曹貴子等8名董事。

品牌重塑
----

康宏喺2018年進行品牌重塑，並喺4月27號公佈全新嘅公司標誌。新標誌由白、紅、藍三隻色組成，分別代表誠信、熱誠同專業，展示康宏嘅核心價值，並以此釐定業界嘅新標準。新標誌以正方形為主，代表公正客觀、可靠穩重嘅公司形象；正中嘅白色三角形向上指，唔止寓意公司持續發展，亦象徵康宏會從客戶角度，提供最佳嘅理財方案。而白、紅、藍三隻色就代表公司嘅核心價值：誠信、熱誠同專業。全新嘅標誌，進一步強調誠信、熱誠同專業嘅康宏核心價值。

康宏亦同品牌重塑推出大型嘅宣傳活動，包括喺6月推出三個全新嘅電視廣告，以溫情嘅手法帶出三個嘅生活故事，突顯熱誠、誠信、專業呢三大價值，亦同行業定下標準。三個廣告分別以夫妻、父子同埋姊妹三種關係，以生活寫照道出及演繹康宏具備嘅行業標準，並同客戶一齊，陪佢哋喺人生路上作出最啱佢哋嘅理財決策。

「海豚行動」
------

2017年12月7號，廉政公署執行處專責調查上市公司貪污案嘅F組人員展開「海豚行動」，動員近50人，帶埋搜查令去到康宏環球總部搜查，並搜查副董事局主席馮雪心喺西貢嘅屋企，馮雪心其後被帶返北角廉署總部做進一步調查。消息指今次係廉署同證監會首次採取聯合行動，廉署話接獲有財務機構批出不良貸款嘅舉報所以作出搜查，而康宏環球嘅股票喺朝早11點04分主動停牌，停牌前報0.167港元，跌百份之7.2，成交786萬股，涉及約莫136萬港元。廉署喺行動入面拉咗三名上市公司高層人員。

參考
--

1. ↑  更改公司名稱及更改中文股份簡稱，2014年9月15號公司公告
2. ↑  更改公司名稱及更改中文股份簡稱，2016年8月10號公司公告
3. 1 2  〈細價股風暴：曹貴子6度減持　康宏董事局巨變〉. 東方日報. 2017年12月7號.
4. ↑  建議發行新股份及恢復買賣，公司公告
5. ↑  要求召開股東特別大會，公司公告
6. ↑  〈康宏環球副主席馮雪心今晨被廉署帶走調查 今早停牌〉. 星島日報. 2017年12月7號.
7. ↑  〈ICAC調查上市公司 副主席被帶走〉. 蘋果日報 (香港). 2017年12月7號. 原著喺2021年3月21號歸檔. 喺2017年12月8號搵到.
8. ↑  〈【康宏風暴】廉署清晨突擊帶走康宏環球董事局副主席馮雪心　搜辦公室〉. 香港01. 2017年12月7號.
9. ↑  〈遭廉署搜查兼帶走副主席　康宏環球停牌〉. 東方日報. 2017年12月7號.

出面網頁
----

* 康宏環球嘅官方網站 （英文） （繁體中文） （簡體中文） （日文）
一維嘅同類測量模型。 T係潛在變數，X係外顯變數，e係啲（潛在）誤差變數，λ係因子負荷（即潛在變數對外顯變數嘅影響）
**潛在變數模型**（英文：**latent variable model**，**LVM**）描述到啲可觀察變數（或者外顯變數）戥佢哋背後啲潛在變數之間嘅連繫。對於潛在變數模型，因子分析同埋結構方程建模係啲比較著名嘅方法。通過潛在變數建模可以㘝埋啲外顯變數、好多時係多過潛在變數好多倍嘅，嚟減少個模型啲必要變數嘅數量。

**潛在變數**嘅一個例係智能。智能唔直接測量得到，但係從大量測試結果（可觀察變數）可以提取出一個或多個潛在變數（智能）。

潛在變數
----

內文：潛在變數同構造 (社會學)
喺人類科學同社會科學，**潛在變數**（又喊做「構造」，德文：Konstrukt）係唔確定得到嘅變數，唔直接測量得或者觀察得，只能經由所謂嘅操作化（Operationalization）嚟測量。可測量變數（喊做指標，或者外顯變數）有得明確嘅定義而且可以檢測得到。當中假定啲潛在變數對外顯變數嘅表達有因果影響。

舉例，考慮有問題「你滿意嘸啊？」「你感覺好嘸啊？」，問題嘅答案就係外顯變數，即「係/否」可以直接測量。但係引致啲回答嘅原因，也即係情緒就唔直接測量得到，所以係潛在變數*。*

戥外顯變數相反，潛在變數都唔係冇測量誤差，如上圖所示。一個外顯變數嘅表達喺好大程度上受兩個潛在變數嘅影響：個「構造」（T）同埋個相應嘅特定誤差（e）。鑑於噉嘅屬性，潛在變數着首要攞來檢驗喺實證層面，啲構造之間嗰種真正（即校正過誤差嘅）關連（例如，啲人格特質裏頭個盡責性同個神經質性係全同定唔係）。

概述
--

模型考慮有潛在變數嘅嘅情況下，可以着分爲測量模型戥結構模型。測量模型包括有外顯變數同潛在變數之間嘅關係，之結構模型僅衹限於啲潛在變數內部嘅關係（睇埋結構方程模型）。

啲分析測量模型嘅方法走差喺潛在變數同外顯變數嘅量度層次度：

|  | 外顯變數 |
| --- | --- |
| 潛在變數 | 連續式 | 分類式 |
| 連續式 | 因子分析 | 項目應答理論 |
| 分類式 | 潛在剖面分析 | 潛在類別分析 |

數學表示
----

根據貝葉斯推論：

{\displaystyle P(\mathbf {z} \mid \mathbf {x} )={\frac {P(\mathbf {x} \mid \mathbf {z} )\cdot P(\mathbf {z} )}{P(\mathbf {x} )}}}
其中{\displaystyle \textstyle \mathbf {x} }係樣本，{\displaystyle \textstyle \mathbf {z} }係樣本反映嘅潛在變數。{\displaystyle P(\mathbf {z} \mid \mathbf {x} )}表示畀有樣本{\displaystyle \textstyle \mathbf {x} }嗰陣啲{\displaystyle \textstyle \mathbf {z} }嘅分佈。

對於生成模型嚟講，可以根據潛在空間嘅{\displaystyle P(\mathbf {z} )}生成潛在變數{\displaystyle \textstyle \mathbf {z} }，再根據觀察空間嘅{\displaystyle P(\mathbf {x} \mid \mathbf {z} )}得到相應嘅新樣本{\displaystyle \textstyle \mathbf {x} }。

反過嚟喺對啲{\displaystyle \textstyle \mathbf {x} }建模出{\displaystyle P(\mathbf {x} )}嗰陣，就需要用到{\displaystyle P(\mathbf {x} )}嘅邊緣概似也即係{\displaystyle \int P(\mathbf {z} )P(\mathbf {x} \mid \mathbf {z} )}{d\mathbf {z} }；注意到{\displaystyle P(\mathbf {z} )P(\mathbf {x} \mid \mathbf {z} )}{d\mathbf {z} }即係對{\displaystyle P(\mathbf {x} \mid \mathbf {z} )}嘅期望形式，所以條式都可以寫成{\displaystyle \mathbb {E} \_{\mathbf {z} \sim P(\mathbf {z} )}[P(\mathbf {x} \mid \mathbf {z} )]}嘅形式。同時亦都要根據貝葉斯推論從{\displaystyle P(\mathbf {x} )}抽出{\displaystyle P(\mathbf {z} \mid \mathbf {x} )}也即係潛在變數喺有嗰啲樣本嘅條件下個分佈情況。

要建模{\displaystyle P\_{\theta }(\mathbf {x} )}可以用對數最大概似估計，即最大化某個{\displaystyle f(\theta )}。但因爲邊緣概似當中個積分冇解析解，所以難幫佢做數值積分或者求梯度。因此，好多時係用變分推斷嘅方法嚟建出啲分佈模型，啲取決於潛在變數{\displaystyle \textstyle \mathbf {z} }嘅。

內註
--

1. ↑  *The Analysis and Interpretation of Multivariate Data for Social Scientists*. Chapman & Hall/CRC. 2002. pp. 145. ISBN 978-1584882954.

考
-

* Jürgen Bortz und Nicola Döring: *Forschungsmethoden und Evaluation. Für Human- und Sozialwissenschaftler.* Springer 2006, ISBN 978-3540333050.
* Rolf Steyer und Michael Eid: *Messen und Testen.* Springer, Berlin 2011, ISBN 978-3-642-56924-1.
* Michael Eid und Katharina Schmidt: *Testtheorie und Testkonstruktion.* Hogrefe, Göttingen 2014, ISBN 978-3-8409-2161-2.
唔好同**民間人權陣線**搞亂。
香港民族陣綫嘅標誌
**香港民族陣綫**，簡稱港民陣，係一個喺2015年成立嘅港獨組織，主張香港人應該擁有聯合國《公民及政治權利國際公約》所賦予的權利，提出民族自決，從而實現香港獨立。

政黨口號為「脫支解殖，香港獨立！」及「光復香港，時代革命！」象徵顏色係赤色。

2018年9月，梁頌恆加入香港民族陣綫並擔任發言人。

政治信念
----

根據聯合國 《公民及政治權利國際盟約 第壹編第一條》，「所有民族都享有自決權，根據呢種權利，自由決定佢哋嘅政治地位，並自由謀求佢哋嘅經濟、社會同文化嘅發展。」

「香港，作為一個華洋雜處丶中西薈萃嘅地方，係英國殖民地時期，已經發展出佢獨特嘅文化同價值觀，加上近年對於中共殖民嘅仇恨同恐懼，客觀同主觀條件結合，本身已經具備成為一個民族嘅主要條件，係應該擁有民族自決嘅權利。然而，喺80年代嘅中英談判，香港人被隔絕於談判桌外，以砧上魚肉嘅身份被直送中共虎口，而香港人自決嘅權利亦因此淪喪。」

「當日香港淪陷之時我哋唔夠大，無力阻止。但今日眼見中共殖民日漸迫近，作為香港民族立身之本嘅語言文化日漸被中共消㓕，我哋決意要盡一切方法，捍衛香港民族之根本，並重奪失去嘅自決權利！」

事件
--

#### 港獨遊行被打壓

示威者喺灣仔軒尼詩道高舉香港獨立旗
「愛護香港力量」嘅成員喺軒尼詩道同利園山道交界舉起反對香港獨立嘅標語
2018年12月31號，即係2019年元旦遊行嘅前一日，組織嘅倉庫被爆門，點算後，發現損失雙位數字旗幟。香港民族陣綫發言人梁頌恆形容，喺廿四個鐘入面多個支持港獨嘅組織先後受到跟蹤滋擾，相信係有系統咁針對今日行動。遊行照常舉行，大約有百幾人參與，遊行隊伍下晝三點喺銅鑼灣東角道同民陣元旦遊行一齊起步，但喺下晝四點半抵達灣仔差人總部之後解散，無跟民陣去終點政府總部公民廣場。遊行期間港獨派人士鄭俠多次率領支持者叫口號，包括「脫共解殖」、「民族自決」、「莊敬自強」、「香港獨立」、「西藏獨立」、「打倒殖民政權」、「一國兩制是謊話」、「兩國才有兩制」、「香港唔獨、實變大陸。」等，又提及中共將新疆維吾爾人送入集中營虐待、中共違反中英聯合聲明，形容中共乃「全世界嘅敵人」。當遊行隊伍經過利園山道附近，港獨支持者被「愛護香港力量」嘅支持者辱罵「唔愛國」，質疑民陣「包庇港獨」。港獨支持者高呼「香港獨立」回應。

#### 中國五毛去香港民族陣綫嘅facebook洗版

2019年7月22號，夜晚八點幾，香港民族陣綫嘅facebook被洗版，多數留言都重複，內容包括《基本法》第18條、「支持香港警察」、「感謝香港人」、「一個中國是共同願望、一國兩制是明確目標」等，亦有五毛留言貼上「中國」特色嘅「表情包」貼圖。多名留言嘅五毛畀人起底。後來，有網友將查到嘅資料攞去填寫從軍表格，「幫助」帝吧成員參軍，並且「志願」選填「艱苦地區部隊」，甚至將宗教欄位填為「伊斯蘭教」。中國「豆瓣討論區」上有疑似「苦主」嘅五毛表示，自己遭到「港獨人肉」且「被從軍」。該名苦主除咗話好多五毛嘅資料都被起底，更表示對於「被參軍」一事，「感覺真要報警了」。

註
-

1. ↑  〈梁頌恆加盟民族陣綫〉. 《蘋果日報（香港）》 (香港中文). 2018-09-25. 原著喺2019-06-26歸檔. 喺2020-04-02搵到.
2. ↑  〈關於香港民族陣綫〉. *facebook*.
3. ↑  〈【元旦遊行】港獨組織多名成員稱被監視爆竊　梁頌恆：黑社會所為〉. 《明報》 (香港中文). 2019-01-01. 喺2020-04-11搵到.
4. ↑  〈香港數千人元旦遊行 獨派人士入公民廣場釀衝突〉. 《美國之音》 (香港中文). 2019-01-02. 喺2020-04-14搵到.
5. ↑  〈港獨遊行百人參與 梁頌恆：中共打壓愈勁，代表佢哋愈驚〉. 《香港獨立媒體》 (香港中文). 2019-01-01. 喺2020-04-11搵到.
6. ↑  〈出征香港連登慘敗！帝吧成員個資遭起底「被參軍」〉. 《自由時報電子版》 (臺灣中文). 2019-07-24. 喺2020-04-11搵到.

連出去
---

* 香港民族陣線嘅Facebook頁
**香港民族黨**（拼音：hoeng1 gong2 man4 zuk6 dong2，英文：**Hong Kong National Party**）係港獨派政黨，2016年3月28號創黨，創黨主席係策動香港理工大學退聯嘅學生陳浩天。立黨目標係「民族自強，香港獨立」，希望有朝一日可以建立一個獨立同自由嘅「香港共和國」。

成立之後，當時嘅律政司司長袁國強透過發言人批評香港民族黨嘅主張違反咗《香港基本法》第1條同第12條，可能構成刑事罪行，但係就無明確講到究竟會觸犯邊條刑事罪。

喺2018年7月17號，香港特區政府宣佈用香港法例第151章社團條例第8條，開始取締香港民族黨嘅程序，並喺延長咗申述期之後，喺2018年9月24號，刊憲禁止香港民族黨喺香港「運作或繼續運作」。

事件
--

### 2016年捍衛民主 香港獨立集會


### 2017年毋忘沙士抗疫英雄集會

2017年6月23號夜晚，有團體喺香港公園太極園舉行「毋忘沙士抗疫英雄」集會，有唔少支持香港獨立嘅組織成員出席。出席者包括民族黨召集人陳浩天、被高等法院原訟庭同上訴庭剝奪立法會議席嘅梁頌恆、游蕙禎、北區水貨客關注組召集人梁金成等。喺當晚活動現場展示嘅宣傳品中，可以見到喺2003年香港發生嘅沙士疫情，係來自中國廣東、一個中國籍嘅大學教授帶入香港，活動主持人亦指責中華人民共和國同香港政府抗疫不力。一行人先喺抗疫英雄紀念碑前獻花，碑前放有「毋忘沙士，抗疫英雄」標語牌；佢哋其後再到奧林匹克廣場默哀三分鐘。

參考
--

1. ↑  香港特別行政區政府憲報號外 G.N.(E.) 52 of 2018號
2. ↑  香港民族黨"究竟從何而來？ 互聯網檔案館嘅歸檔，歸檔日期2018年8月15號，. 中評社 2016-04-29 10:18:09
3. ↑  警掌「民族黨」千頁「獨」證 互聯網檔案館嘅歸檔，歸檔日期2018年9月24號，. 大公報
4. ↑  律政司指鼓吹「港獨」或涉刑事罪　香港民族黨批荒謬
5. ↑  〈眾觀 政府出手取締香港民族黨〉. 原著喺2019年4月27號歸檔. 喺2018年9月25號搵到.
6. ↑  〈李家超：香港民族黨今日就是非法社團　可30天內上訴〉. 原著喺2020年3月28號歸檔. 喺2021年3月23號搵到.
7. ↑  〈民族黨港獨集會　稱逾萬人出席　梁天琦：奪回香港主權，革命必流血，勿跟政府講仁義道德〉. 《立場新聞》. 2016-08-05. 原著喺2016-08-08歸檔. 喺2022-01-12搵到.
8. ↑  〈【調查報道】「劫」沙士亡靈招「獨魂」〉. 《香港文匯報》. 2017-06-26.
9. ↑  〈社運人悼SARS殉職英雄〉. 《明報》. 2017-06-24.
座標: 22°28′00″N 120°27′16″E﻿ / ﻿22.4667127°N 120.4544234°E﻿ / 22.4667127; 120.4544234

中華民國 > 屏東縣 > **東港鎮** 

**東港鎮**喺臺灣屏東縣西部中段沿海，北臨新園鄉、崁頂鄉，東鄰南州鄉，西南隔臺灣海峽同琉球鄉相望，南接林邊鄉。以東港迎王平安祭典聞名全國。

東港喺屏東平原南端，東港溪自東港同新園鄉交界出海，地勢平坦加上濱海，所以產業以漁業同農業為主，但亦因地勢低漥及同排水唔好，東港不時有洪水同海水倒灌等災，氣候上則屬熱帶季風氣候。

呢幾年嚟因黑鮪魚嘅身價暴漲同大鵬灣國家風景區嘅成立，令觀光業蓬勃發展。

本鎮係屏東縣第二大鎮，人口係全縣第五多嘅鄉鎮，僅次於屏東市、潮州鎮、內埔鄉、萬丹鄉，人口約4萬7千人，多分布喺興東、船頭兩大里。

行政區
---

註：大鵬里已併入大潭里、船頭里、下廍里
* 新勝里、頂新里、頂中里、東和里
* 興台里、中興里、朝安里、八德里
* 豐漁里、盛漁里、興漁里、鎮海里：居民將呢四里併稱為**三漁一海**。
* 嘉蓮里、南平里、東隆里、共和里
* 興東里、興農里、興和里
* 大潭里、船頭里、下廍里
* ~~大鵬里~~（已併入大潭里、船頭里、下廍里）

東港鎮2018年4月底人口4萬7840，而鎮內總共劃分為22里，但隨住近幾年人口逐漸往市郊發展遷徙，里鄰人口數發展極之唔均衡，行政資源難以公平分配同有效運用，為咗令基層里鄰行政組織人力調配符合實際需求，針對戶數同人數較少嘅里鄰合併，戶數同人數較多嘅就拆分，由公所提出後交由代表會審議。最大嘅興東里就有1萬1049人，但最細嘅頂中里只有454人。現任鎮長徐志雄提案行政區域里鄰調整案，東港鎮民代表會已喺2018年5月15號審查通過，將報屏東縣政府核定，預定2021年7月1嘅施行，屆時生效日以公告為準。

東港鎮里鄰調整過後將維持22里，但人口數將維持2千人左右嘅平均分布。重新規劃嘅里鄰主要以道路為界並符合現況來進行劃分：頂新、頂中、東和3個里合併成頂中里，興台、中興、八德3個里合併成福德里，船頭里拆成船頭、東津2個里，興東里拆成內關帝、新街、東光、東新4個里。較特別嘅係，未來行政中心「東津里」，就從原船頭里獨立出嚟並取名自東港古地名，「內關帝里」亦係取自舊地名，並從原興東里獨立出嚟。

攷
-

1. ↑  〈23里變22里 東港行政區將整併〉. 自由時報電子報. 2016-12-07.
2. 1 2  〈人口分布嚴重失衡 東港鎮22里重新調整〉. 聯合新聞網. 2018-05-15. 喺2018-05-15搵到.
| How to read a taxoboxHow to read a taxobox**垂柳** |
| --- |
| 喺石家莊地區入面嘅垂柳喺石家莊地區入面嘅垂柳 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | I類真薔薇分支 eurosids I |
|
|
| 目 | 金虎尾目 Malpighiales |
|
|
|
|
|
|
|
|
| 科 | 楊柳科 Salicaceae |
|
|
|
|
|
| 屬 | 柳屬 *Salix* |
|
|
|
|
|
|
|
| 種 | **垂柳 *S. babylonica*** |
|

 |
|
| 二元學名 |
| ***Salix babylonica***L. |
|
|
|
|
|
|
|
|
|
|
|
|
|
| 變型 |
| * 垂柳 *S. b.* f. *babylonica*
* 曲枝垂柳 *S. b.* f. *tortuosa*
 |
|

**垂柳**（粵拼：seoi4 lau5；學名：*Salix babylonica*）係楊柳科柳屬嘅落葉喬木仔，原產地喺中國嘅長江同黃河流域，喺歐亞美三大洲同中國嘅長江、黃河流域嘅海拔20—3,800米高嘅地區入面，大多數喺河邊嗰度就搵到佢。佢可以用嚟做園景樹。另外，呢種樹木係防護樹種。

樣
-

樹冠似倒立嘅大蛋，細枝幼而長兼向下沊，淡啡黃色。葉互生，似披針或條形披針噉。

適應環境
----

植株都幾禁kam1水、禁kam1凍、禁kam1鹽鹼地，但唔禁kam1陰暗地方，好鍾意喺有太陽嘅地方生。

用途
--

植株通常用嚟做風景樹同埋護堤樹、庭蔭樹。佢嘅根、根皮、樹皮、梗、樹枝都可以做藥。

出面網頁
----

* 〈垂柳 Chuiliu〉. 《藥用植物圖像資料庫》. 香港浸會大學中醫藥學院. （繁體中文）（英文）
* 昆明植物研究所. 〈垂柳（原变型）〉. 《《中国高等植物数据库全库》》. 中国科学院微生物研究所. 喺2009-02-25搵到.
唔好同**東涌 (香港)**搞亂。

|
|  |
**中國廣東省 廣州市 南沙區 東涌鎮**| 鎮政府駐地 | 廣州市南沙東涌鎮吉祥路1號 |
| 總面積 | 91.66平方千米 |
| 總人口 | 10萬（2005年） |
| 行政區類別 | 市轄區 |
| 電話區號 | 020 |
| 郵政編碼 | 511453 |
| 車牌代號 | 粤A |

**東涌鎮**位於中國廣州市南沙區。

地理
--

東涌鎮地處珠江三角洲腹地，喺廣州市南沙區嘅東北部，騮崗水道、沙灣水道環繞南北，北連廣州新規劃都會區，南鄰港澳65浬，距南沙區中心、蓮花山口岸分別係18千米同28千米。

轄區範圍
----

番禺區政府響2006年起撤銷魚窩頭鎮，將佢個行政區拼埋入東涌鎮。之後，今日東涌鎮除咗管原本嘅石基、大穩、東涌、南涌、東導、官坦、石排、慶盛、三沙、沙公堡之外，就管埋魚窩頭鎮嘅魚窩頭村民委員會同社區居民委員會。2012年，東涌鎮轉歸南沙區管。

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷**南沙區政區** |
| --- |
|  |
| 行政隸屬：中華人民共和國廣東省廣州市　　區政府駐地：黃閣鎮 |
|  |
| **街道**： | 南沙街道 | 珠江街道 | 龍穴街道 |
|  |
| **鎮**： | 黃閣鎮 | 橫瀝鎮 | 萬頃沙鎮 | 東涌鎮 | 大崗鎮 | 欖核鎮 |
|  |
| 睇埋：中華人民共和國廣東省鄉級以上政區一覽 |

 |
| How to read a taxoboxHow to read a taxobox**垂葉榕** |
| --- |
| 喺廣州流花湖公園入面嘅垂葉榕喺廣州流花湖公園入面嘅垂葉榕 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | I類真薔薇分支 eurosids I |
|
|
| 目 | 薔薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | 榕屬 *Ficus* |
|
|
|
|
|
|
|
| 種 | **垂葉榕 *F. benjamina*** |
|

 |
|
| 二元學名 |
| ***Ficus benjamina***L. |
|
|
|
|
|
|
|
|
|
|
|
|
|
| 變種 |
| * 雷州榕 *Ficus benjamina* var. *benjamina*
* 花葉垂葉榕 *Ficus benjamina* var. *variegata*
 |
|

**垂葉榕**（seoi4 jip6 jung4；學名：*Ficus benjamina*）係桑科榕屬嘅常綠喬木。原產地喺南亞、華南去到澳洲都係，而家喺不丹、緬甸、越南、所羅門群島、菲律賓、印度、尼泊爾、澳洲、泰國、馬來西亞、巴布亞新幾內亞、錫金同中國嘅海南、雲南、廣東、貴州、廣西入面海拔500～800米地區就可以見到，香港市內常見。佢既係一種庭院嘅遮陰樹同風景樹，又係一種行道樹。

呢種植物喺美國嗰邊列入咗潛在入侵物種 。

名
-

呢種植物因葉向下垂，長長地似柳，故此又有種種名，**垂葉榕**、**柳葉榕**、**長葉榕**，有話亞洲嘅中國海南同廣東雷州半島、雲南嗰邊，因而叫**雷州榕**。

樣
-

呢種植物一般有30幾米高，胸徑可以去到3米幾，枝條比較密集。佢有皮窿兼有氣根出嚟，樹冠比較闊。而花期方面，一般喺8——11月開花。

用途
--

呢樖嘢一般係用嚟做綠化樹種嘅同時，甚至重俾人做行道樹都得。

相
-

* 樹樹
* 樹枝樹枝
* 葉葉
* 樹幹樹幹

衍生物種
----

### 花葉垂葉榕

花葉垂葉榕係垂葉榕嘅一個衍生物種，佢嘅學名係Ficus benjamina var. variegata，一般喺中國嘅華南地區嗰邊先至搵到。呢種樹同垂葉榕唔一樣嘅係，佢嘅樹葉係淡嘅黃綠色。

註
-

|  |  |
| --- | --- |
|  | 維基同享有多媒體嘅嘢：**垂葉榕** |

1. ↑  〈WEEPING FIG 垂葉榕〉. 《POLYU TREES 理大樹木》. 喺2021-04-19搵到.
2. ↑  〈研究为入侵榕树生物防治提供新思路〉. 《科学网》. 喺2011-11-17搵到.

出面網頁
----

|  |  |
| --- | --- |
|  | 維基物種有資料講：***垂葉榕*** |

* Ficus benjamina L. 泛喜马拉雅植物志
* 垂叶榕 中国植物图像库
| How to read a taxoboxHow to read a taxobox**垂笑君子蘭** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 天門冬目 Asparagales |
|
|
|
|
|
|
|
|
| 科 | 石蒜科 Amaryllidaceae |
|
|
|
|
|
| 屬 | 君子蘭屬 *Clivia* |
|
|
|
|
|
|
|
| 種 | **垂笑君子蘭 *C. nobilis*** |
|

 |
|
| 二元學名 |
| ***Clivia nobilis***Lindl. |
|
|
|
|
|
|
|
|
|
|
|
|
|
|
|

**垂笑君子蘭**（粵拼：seoi4 siu3 gwan1 zi2 laan4；學名：*Clivia nobilis*）係石蒜科君子蘭屬嘅長年生常綠草本植物，原產地喺南非。呢種植物重係一種名貴嘅花卉。

名
-

呢種植物嘅學名係因為喺19世紀嗰時有位嗌查羅迪比斯女王去咗英格蘭到最北邊嘅諾臣巴蘭地區，送咗一唔知乜名嘅花畀尼克利韋（英文：nee Clived）嘅公爵夫人。而尼克利韋夫人喺收到呢種唔知乜名嘅花之後，就將呢種花改名做「Clivia」嚟紀念自己。而「nobilis」嘅名就係「高尚、文雅、壯麗」噉解，所以學名嗌「Clivia nobilis」就係噉嚟。

形態
--

呢樖嘢有比較大嘅肉質根同宿存嘅葉莖。佢嘅葉好似條帶噉，有革質，排成兩列，而佢嘅樣比較整齊且挺得好直吓。而佢嘅花係遮形嘅花序，個樣比較大，好似個漏斗噉，花色一般係紅或黃。佢一般有10朵花到，都生嗮喺莖頂嗰度。佢唔單止花簇比較多，而且花期都好長吓。

有關嘅書
----

* 中国少年儿童百科全书 自然·环境 第421页　浙江教育出版社 ISBN 7-5338-1946-2/G·1942

出面網頁
----

* 垂笑君子兰 Clivia nobilis 中国植物图像库
* 君子兰 爱养花
* 垂笑君子兰图片 垂笑君子兰介绍 房天下
* 垂笑君子兰 枫网
* 垂笑君子兰 華南植物園科普网
呢篇文講廣州嘅華成路。搵緊其他城市嘅華成路嘅話，請睇〈**華成路**〉。

**華成路**（粵拼：waa4 sing4 lou6）係中國廣東省廣州市入面嘅一條馬路。呢條馬路喺天河區珠江新城入面，成條馬路東西走向，西邊喺廣州大道中嗰邊開始，一直向東去到珠江西路嗰邊。

概要
--

全長806米，闊10米，雙向2車道。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* **廣州大道中**
* **華穗路**
* **華夏路**
* **珠江西路**

珠江新城一帶嘅路名，4個成語就可以搞清楚喇。
----------------------

廣州嘅珠江新城呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺**明成利就**嘅成語入面，其中就包括咗下面**加粗**咗嘅字嘅其中一條馬路：

* 明成利就：華明路、**華成路**、華利路、華就路

註
-

1. ↑  趣：4个成语读懂珠江新城路名（图） 互聯網檔案館嘅歸檔，歸檔日期2020年9月9號，. 廣州本地寶

| * 睇
* 傾
* 改
珠江新城路名成語 |
| --- |
| 明成利就 | 華明路 · 華成路 · 華利路 · 華就路 |
| 國盛民安 | 興國路 · 興盛路 · 興民路 · 興安路 |
| 清風明月 | 海清路 · 海風路 · 海明路 · 海月路 |
| 安居樂業 | 海安路 · 海居路 · 海樂路 · 海業路 |